title: Olingot

text: Kristofer Helgen löysi vuonna 2006 Ecuadorista, Las Maquinasista, Andien vuoristosta "B. allenin" kaltaisen, mutta siitä erillisen, aiemmin kuvaamattoman lajin. Hän antoi lajille nimen "B. neblina" ja julkisti löytönsä 15. elokuuta 2013.


title: Olingot

text: Helgen työtovereineen esitti tieteellisen aineiston perusteella, että "Bassaricyon"-sukuun kuuluvia lajeja voidaan eritellä neljä:


title: Grannies Smoking Pipes

text: Grannies Smoking Pipes on mikkeliläislähtöinen hip hop-yhtye. Kuusihenkisen orkesterin jäseninä ovat Juho Nuutinen, Pekka Asikainen, Lasse Asu, Henrik Meyer, Jaakko Elenius ja Jenni Keränen. Grannies Smoking Pipes voitti LivESavo -bändikisan vuonna 2012 ja sai sitä kautta esiintymispaikan "Jurassic Rock" -festivaaleille. Yhtye tunnetaan myös kiertävästä aggregaattisoittokunnasta, jonka on voinut tilata puhelimella esiintymään Yläkaupungin Yö-, Provinssirock- ja Ilosaarirock- festivaaleilla.


title: Jukka Rokka

text: Juho Jukka Rokka (1. kesäkuuta 1913 Uusikirkko – 20. marraskuuta 2002 Lahti) oli suomalainen helluntailiikkeen lähetyssaarnaaja ja kirjailija.


title: Jukka Rokka

text: Rokka toimi lähetyssaarnaajana Japanissa 1950-luvulla.


title: Kirsti Hakkarainen

text: Kirsti Hakkarainen (s. 1927) on kirjailija. Hän on kirjoittanut kuunnelmia, joiden perustana on arjen realismi. Sitä sävyttävät huumori ja eläytyvä ihmiskuvaus.


title: Hakkila (täsmennyssivu)

text: Hakkila tarkoittaa seuraavia:


title: Leland Irving

text: Leland Bruce Irving (s. 11. huhtikuuta 1988 Barrhead, Alberta, Kanada) on kanadalainen jääkiekkomaalivahti, joka pelaa AHL-joukkue San Diego Gullsissa. Hän on pelannut urallaan myös 13 NHL-ottelua Calgary Flamesissa, joka varasi Irvingin ensimmäisellä kierroksella 26. pelaajana . Hän on itse maininnut olevansa torjuntatyyliltään hybridimaalivahti, joka torjuu paljon kiekkoja seisaaltaan, mutta menee myös nopeasti jäähän. Irving on maininnut hänen jalkatyönsä olevan ajoittain liiankin aggressiivista.


title: Leland Irving

text: WHL-joukkue Everett Silvertips varasi Irvingin 81. pelaajana vuonna 2003. Hän pelasi kauden 2003–2004 Spruce Grove Timberwolvesin juniorijoukkueessa ja sai tililleen yhden WHL-ottelun. Tulokaskaudellaan 2004–2005 Irving jäi vielä kakkosmaalivahdiksi Michael Wallille ja sai tililleen 23 runkosarjaottelua. Kaudella 2005–2006 hän nousi kuitenkin Silvertipsin ykkösmaalivahdiksi ja torjui 67 runkosarjaottelussa. Irving pelasi kauden aikana myös CHL Top Prospects Gamessa. Hänet valittiin kauden päätteeksi WHL:n läntisen konferenssin toiseen tähdistökentälliseen.


title: Leland Irving

text: Calgary Flames varasi Irvingin ensimmäisellä kierroksella 26. pelaajana . Kaudella 2006–2007 Irvingillä oli WHL:n paras torjutaprosentti (92,9%). Tammikuussa 2007 hän teki kolmivuotisen tulokassopimuksen Flamesin kanssa. Irving liittyi sen farmijoukkue Omaha Ak-Sar-Ben Knightsin vahvuuteen saman kevään pudotuspeleissä, joissa hän toimi luukkuvahtina kauden kahdessa viimeisimmässä AHL:n playoff-ottelussa Curtis McElhinneylle.


title: Leland Irving

text: Viimeisellä WHL-kaudellaan 2007–2008 Irving sivuutti 21 nollapelillään liigan kaikkien aikojen yhden kauden nollapeliennätystä, joka oli Bryan Bridgesin hallussa kaudelta 2005–2006. Seuraavalla kaudella 2008–2009 Tyson Sexsmith rikkoi kuitenkin heidän ennätyksensä 22 nollapelillään.


title: Leland Irving

text: Irving siirtyi Calgary Flamesin organisaatioon kaudeksi 2008–2009, jolloin hän nousi sen farmijoukkue Quad City Flamesin ykkösmaalivahdiksi ja torjui 47 runkosarjaottelussa. Kaudeksi 2009–2010 Calgaryn farmijoukkueeksi vaihtui Abbotsford Heat, jossa Irving jakoi varsin tasaisesti torjuntavastuun David Shantzin kanssa, joka kuitenkin kantoi päävastuun kevään 2010 pudotuspeleissä. Irving valittiin 1. marraskuuta 2009 AHL:n viikon pelaajaksi. Hän pelasi kauden aikana myös kahdeksan ottelua sarjatasoa alempana ECHL-joukkue Victoria Salmon Kingsissä. Kaudella 2010–2011 Irving nousi taas Heatin selkeäksi ykkösmaalivahdiksi. Heinäkuussa 2011 hän teki vuoden mittaisen ja kaksisuuntaisen jatkosopimuksen Flamesin kanssa.


title: Leland Irving

text: Kaudella 2011–2012 Irving jakoi Heatin torjuntavastuun Danny Taylorin kanssa. Hänet valittiin 10. marraskuuta 2011 AHL:n viikon pelaajaksi. Irving debytoi kauden aikana myös NHL:ssä, jossa hän sai tililleen seitsemän ottelua. Irving pelasi ensimmäisen NHL-ottelunsa 16. joulukuuta 2011 vieraissa Florida Panthersia vastaan. Hän sai ottelussa tililleen 39 torjuntaa, mutta Flames kuitenkin hävisi sen lukemin 3–2. Irving kuitenkin palkittiin kolmen tähden tähtipelaajana. Heinäkuussa 2012 hän teki taas vuoden mittaisen ja kaksisuuntaisen jatkosopimuksen Flamesin kanssa.


title: Leland Irving

text: Irving jäi kaudella 2012–2013 NHL:n työsulun aikana Heatin maalivahtihierarkiassa kolmanneksi Barry Brustin ja Danny Taylorin jälkeen. NHL-kauden alettua hänelle aukesi tie myös Flamesiin hetkellisesti, kun Miikka Kiprusoff loukkaantui. Irving pelasi kauden aikana kuusi NHL-ottelua. Elokuussa 2013 hän siirtyi vapaana agenttina try-outille SM-liigajoukkue Jokereihin lähtökohtaisesti paikkaamaan Eero Kilpeläisen loukkaantumista. Neljän runkosarjaottelun jälkeen Irving sai loppukauden 2013–2014 kattaneen sopimuksen joukkueeseen. Kelpo hyvän kauden pelannut Irving ei saanut kuitenkaan haluamaansa jatkosopimusta KHL:ään siirtyneistä Jokereista.


title: Leland Irving

text: Kaudeksi 2014–2015 Irving teki vuoden mittaisen sopimuksen KHL-joukkue Avangard Omskin kanssa. Hänen harjoituskauden otteensa eivät kuitenkin vakuuttaneet joukkueen päävalmentaja Raimo Summasta, joten Irvingin sopimus purettiin yhteisymmärryksessä aivan kauden kynnyksellä. Hän sai noin viikkoa myöhemmin kutsun NHL-joukkue Tampa Bay Lightningin harjoitusleirille, mutta Irving päätti kuitenkin tehdä sopimuksen toisen KHL-seuran, Salavat Julajev Ufan kanssa. Hänen kautensa osoittautui kuitenkin pettymykseksi, kun Irvingin torjuntaprosentiksi jäi 20 runkosarjaottelussa 88,3. Hän menetti kauden mittaan Ufan ykkösmaalivahdin roolinsa Vladimir Sohatskille, eikä Irving saanut enää pudotuspeleissä peliaikaa. Hän edusti joukkuetta kauden aikana myös Spengler Cupissa, jossa Ufa eteni finaaliin häviten sen kuitenkin sveitsiläiselle Genève-Servette HC:lle lukemin 0–3. Maaliskuussa 2015 Ufa tiedotti Irvingin olevan valmis etsimään itselleen uuden seuran.


title: Leland Irving

text: Syksyllä 2015 Irving haki try-outin kautta pelipaikkaa Minnesota Wildista. Hän jäi kuitenkin ilman jatkosopimusta ja teki lokakuussa vuoden mittaisen AHL-sopimuksen seuran farmijoukkue Iowa Wildin kanssa. Hän kantoi suurimman osan joukkueen torjuntavastuusta. Syyskuussa 2016 Irving siirtyi vapaana agenttina hakemaan pelipaikkaa ammattilaistry-outin kautta Pittsburgh Penguinsin NHL-joukkuesta. Lokakuussa seura lähetti hänet AHL-joukkue Wilkes-Barre/Scranton Penguinsiin, mutta ennen kauden 2016–2017 alkua Irving sai kuitenkin sopimustarjouksen SM-liigajoukkue KooKoosta, jonne hän siirtyi loppukauden sopimuksella. Irving hankittiin paikkaamaan Juha Järvenpään pitkäaikaista loukkaantumista. Hänen omaan kauteensakin mahtui tammikuussa 2017 tullut, viikkoja kestänyt loukkaantuminen.


title: Leland Irving

text: Elokuussa 2017 Irving teki vuoden mittaisen AHL-sopimuksen Lehigh Valley Phantomsin kanssa. Irving ei ehtinyt pelata otteluakaan Phantomsissa, sillä hänet kaupattiin toiseen AHL-seuraan, San Diego Gullsiin.


title: Leland Irving

text: Irving edusti Kanadaa alle 20-vuotiaiden MM-kilpailuissa vuonna 2007, jolloin hän voitti maailmanmestaruuden. Irving toimi kuitenkin koko turnauksen ajan kakkosmaalivahtina Carey Pricelle, eikä pelannut otteluakaan. Irving pelasi myös U-18 Junior World Cupissa vuonna 2005, jolloin hän torjui Kanadalle kultaa.


title: Leland Irving

text: Irving pelasi myös World U-17 Hockey Challengessa vuonna 2005, jolloin hän torjui Canada Pacificin joukkueelle hopeaa. Irvingillä oli myös turnauksen paras torjuntaprosentti (94,2%).


title: Leland Irving

text: Irvingillä on vaimo Ashley sekä lapset Halle, Brooklyn ja Brynn.


title: Leland Irving

text: Irvingillä todettiin 8-vuotiaana rabdomyosarkooma, jolloin hän tunsi ensioireena hyönteisenpuremalta tuntuneen pistoksen korvassaan. Irving selvisi syövästä 13 kuukauden kemoterapian jälkeen. Tästä huolimatta hän pystyi harjoittelemaan normaalisti ja oli hoitojakson aikana sivussa vain yhdestä harjoituksestä ja pelistä.


title: Naisten Ykkösen kausi 2012

text: Naisten Ykkösen kausi 2012 oli Suomen naisten jalkapalloilun toiseksi korkeimman sarjatason kausi. Kausi pelattiin kahdessa kaksinkertaisessa alkusarjassa, minkä jälkeen pelattiin valtakunnallinen kahdeksan joukkueen yksinkertainen yläloppusarja, jossa pelasivat kummankin alkusarjalohkon neljä parasta joukkuetta. Yläloppusarjan voittaja Gamlakarleby Bollklubb nousi suoraan Naisten Liigaan. Alkusarjojen neljä viimeistä joukkuetta pelasivat keskenään kaksinkertaiset alaloppusarjat, joiden sijoille 3–4 sijoittuneet joukkueet putosivat suoraan Naisten Kakkoseen.


title: Naisten Ykkösen kausi 2013

text: Naisten Ykkösen kausi 2013 on Suomen naisten jalkapalloilun toiseksi korkeimman sarjatason kausi. Kausi pelattiin kahdessa kaksinkertaisessa alkusarjassa, minkä jälkeen pelataan valtakunnallinen kahdeksan joukkueen yksinkertainen yläloppusarja, jossa pelaavat kummankin alkusarjalohkon neljä parasta joukkuetta. Yläloppusarjan voittaja Merilappi United nousi suoraan Naisten Liigaan. Yläloppusarjan ulkopuolelle jääneet joukkueet pelasivat keskenään kaksinkertaiset alaloppusarjat, joiden sijalle 3 ja sitä huonommin sijoittuneet joukkueet putosivat suoraan Naisten Kakkoseen.


title: Naisten Ykkösen kausi 2013

text: Edelliskaudella Ykkösessä pelannut FC Sport luopui sarjapaikastaan.


title: Naisten Ykkösen kausi 2013

text: Joukkueet saivat lähtöpisteitä alkusarjan sijoitusten perusteella suluissa ilmoitetun määrän.


title: Istanbulin kreikkalaisten vaino 1955

text: Turkin hallitus järjesti etnisen puhdistuksen joka kohdistui Istanbulin kreikkalaisen vähemmistön omaisuuden tuhoamiseen syyskuun 6. ja 7. päivän välisenä yönä 1955. Vainossa myös kuoli ihmisiä, eri lähteistä riippuen 13–16 kreikkalaista ja yksi armenialainen. Lisäksi naisia raiskattiin. Istanbulissa asui vuonna 1955 ennen vainoa noin 200 000 kreikkalaista, mutta vainon jälkeen suurin osa heistä muutti Kreikkaan.


title: Istanbulin kreikkalaisten vaino 1955

text: Turkin hallitus oli siirtänyt Anatoliasta 300 000 miestä Istanbuliin paikallisen kreikkalaisen vähemmistön omaisuuden tuhoamiseksi. Kaikkiaan Istanbulissa tuhottiin 6.–7.9.1955 yönä 4 348 kreikkalaisten omistamaa liikettä, 110 hotellia, 27 apteekkia, 23 koulua, 21 tehdasta, 73 kirkkoa ja 4 214 kotia.


title: Istanbulin kreikkalaisten vaino 1955

text: Istanbulin vaino on tunnetaan turkiksi sanalla "Eylül Olaylari" tai "Septemvriana". Vainon määräsi Turkin silloinen pääministeri Adnan Menderes.


title: Istanbulin kreikkalaisten vaino 1955

text: Hanna-Riitta Toivanen: "Monikulttuurisesta Konstantinopolista tuli kansallinen Istanbul", "Kanava"-lehti 6/2009, sivut 323–327


title: Axel Grönberg

text: Rolf Axel Einar ”Acke” Grönberg (9. toukokuuta 1918 Norberg – 23. huhtikuuta 1988 Tukholma) oli ruotsalainen molempien tyylien painija, olympiavoittaja ja maailmanmestari.


title: Axel Grönberg

text: 79 kilogramman painoluokassa kilpaillut Grönberg voitti kreikkalais-roomalaisessa painissa olympiakultaa Lontoossa 1948 ja Helsingissä 1952. Hän saavutti lisäksi kreikkalais-roomalaisessa painissa maailmanmestaruuden Tukholmassa 1950, MM-hopeaa ja EM-pronssia, ja vapaapainissa hän saavutti kaksi EM-mitalia.


title: Gu Siyu

text: Gu Siyu (s. 11. helmikuuta 1993) on kiinalainen kiekonheittäjä.


title: Gu Siyu

text: Moskovan MM-kisoissa 2013 Gu jäi karsinnassa ilman tulosta, eikä näin ollen selviytynyt loppukilpailuun. Hän oli aiemmin samana vuonna heittänyt ennätyksekseen tuloksen 67,86 m, jolla oli maailmantilastossa toisena ennen MM-kisoja.


title: Poznańin suurherttuakunta

text: Poznańin suurherttuakunta (, ) oli Preussin kuningaskunnan autonominen provinssi vuosina 1815-1848, jonka jälkeen se korvattiin Posenin provinssilla Preussin 5. joulukuuta 1848 perustuslailla.


title: Poznańin suurherttuakunta

text: Suurherttuakunnan pinta-ala oli 28 951 km² ja sen pääkaupunki oli Poznań ("Posen" saksaksi).


title: Poznańin suurherttuakunta

text: Vuoden 1848 jälkeen termi Poznańin suurherttuakunta jäi epäviralliseen käyttöön tarkoittamaan herttuakunnan aikoinaan muodostamaa aluetta, erityisesti alueella asuneiden puolalaisten keskuudessa.


title: Poznańin suurherttuakunta

text: Poznańin suurherttuakunta luotiin Wienin kongressissa vuonna 1815 suurimmalta osin historiallisen Ison-Puolan alueesta pitäen sisällään myös Varsovan herttuakunnan länsiosat (Poznańin, Bydgoszczin ja osittain Kaliszin departementit). Itse asiassa nämä alueet liitettiin kongressissa Preussiin vastoin puolalaisille tehtyjä lupauksia itsehallinnasta ja vapaasta kehityksestä.


title: Poznańin suurherttuakunta

text: Vuonna 1817 Chełmno ("Kulm" saksaksi) liitettiin Länsi-Preussiin.


title: Poznańin suurherttuakunta

text: Vuoteen 1830 asti Preussin viranomaiset olivat suhteellisen suvaitsevia puolalaisvähemmistöä kohtaan vaikkakin preussilaiset hallintomallit omaksuttiin alueelle ja saksan kielen asemaa vahvistettiin koulutuksessa.


title: Poznańin suurherttuakunta

text: Kun Kongressi-Puolassa syttyi Marraskuun kansannousu venäläisvaltaa vastaan, se sai tukea suurherttuakunnassa asuvilta puolalaisilta, minkä johdosta ylipresidentti ("Oberpräsident") Eduard Heinrich von Flottwell pystytti alueelle sortavan poliisijärjestelmän. Hän puhdisti hallinnon puolalaisista, yritti heikentää puolalaisaatelin vaikutusvaltaa ostamalla näiden maat ja vuodesta 1832 alkaen lakkauttamalla puolan kielen opetuksen.


title: Poznańin suurherttuakunta

text: Saksan vuoden 1848 vallankumous oli tuhoisa suurherttuakunnalle. Frankfurtin kansalliskokous yritti jakaa alueen kahtia: "Posenin provinssi" aiottiin liittää uuteen yhdistyneeseen Saksaan kansalliskokouksessa hyväksytyn perustuslain mukaisesti ja "Gnesnen provinssi" aiottiin jättää puolalaisille. Tämä ehdotus hylättiin puolalaisen parlamentaarisen opposition vastustuksesta ja suurherttuakunnan yhtenäisyys säilytettiin useiden pitämättömien lupausten jälkeen. Preussin hallinto lakkautti suurherttuakunnan 9. helmikuuta 1849 perustaakseen Posenin provinssin, joka integroitiin täysin Preussin kuningaskuntaan.


title: Poznańin suurherttuakunta

text: Preussin kuningas kantoi arvonimeä "Posenin suurherttua" ja häntä edusti suurherttuakunnassa kenraaliherttua. Vaikka tosiasiallinen valta kuului preussilaishallinnolle (ylipresidentti, "Oberpräsident"), kenraaliherttualla oli veto-oikeus tehtyihin päätöksiin ja hän pystyi antamaan mielipiteensä kaikkiin puolalaisia koskeviin päätöksiin. Ensimmäinen kenraaliherttua oli ruhtinas Antoni Henryk Radziwiłł, joka oli nainut Preussin prinsessa Louisen. Hän toimi tässä virassa vuoteen 1831 asti.


title: Poznańin suurherttuakunta

text: Suurherttuakunta oli jaettu kahteen hallintopiiriin, Posenin ja Brombergin hallintopiireihin, jotka oli jaettu 26 piirikuntaan. Nämä jaettiin myöhemmin 40 piirikuntaan ja kahteen kaupunkipiiriin.


title: Poznańin suurherttuakunta

text: Vuonna 1824 suurherttuakuntaan perustettiin provinssikokous, jonka vähäinen valta oli kuitenkin neuvoa-antavaa.


title: Pentti Hakkila

text: Pentti Tapani Hakkila (s. 22. joulukuuta 1935 Hämeenlinna) on suomalainen metsätieteilijä. Hän on ollut Metsäntutkimuslaitoksen metsäteknologian tutkimusosaston metsätyötieteen professori vuodesta 1972, Suomen Akatemian tutkijaprofessori 1976–1979. Hän on tutkinut metsätyötiedettä ja puuteknologiaa.


title: Pentti Hakkila

text: Hakkila valmistui ylioppilaaksi 1954, metsänhoitajaksi 1959, maatalous- ja metsätieteiden kandidaatiksi 1961, lisensiaatiksi 1965, ja hän väitteli tohtoriksi 1966 Helsingin yliopistosta.


title: Pentti Hakkila

text: Hänet vihittiin 2009 metsätieteellisen tiedekunnan kunniatohtoriksi. Häntä pidetään yhtenä kansainvälisesti tunnetuimmista suomalaisista metsäteknologeista. Työurallaan Metsäntutkimuslaitoksessa hän loi pohjan metsäbiomassan energiakäytön kehitykselle. Sittemmin hän on ollut koordinaattorina ja asiantuntijana merkittävissä puuenergian tutkimus- ja kehittämisohjelmissa.


title: Pentti Hakkila

text: Hakkila valittiin Suomalaisen Tiedeakatemian jäseneksi vuonna 1986.


title: Hakuammunta

text: Hakuammunta tarkoittaa ammuntaa, jonka tarkoitus on tykkien ja kranaatinheittimien tulen siirtäminen maalin lähelle, jotta vaikutusammunta voidaan aloittaa. Sillä poistetaan ne systemaattiset virheet, joita on syntynyt valmistelun puutteellisuudesta sekä ballistiikkaan vaikuttavista coriolis- ja Magnus-vaikutuksista. Hakuammunta tapahtuu haarukoilla, toisin sanoen tulta siirretään tiettyjen sääntöjen mukaan.


title: Papadum

text: Papadum (muita kirjoitusasuja "papadam, pappadum, popadam, pompadum, poppadam" ja "poppadom") on ohut rapea intialainen leipä, joka on leivottu linssijauhoista. Papadumit sopivat muun muassa lisäkkeiksi aterialle tai alkupalaksi raita-kastikkeessa ja mangochutneyssa dipattavaksi.


title: Martti Kukkonen

text: Martti Kukkonen (14. heinäkuuta 1942 Kuopio – 30. toukokuuta 2013 Helsinki) oli suomalainen arkkitehti, jonka merkittäviä töitä ovat muun muassa Hotelli Rosendahl (1973) Tampereella, Kuntatalo Helsingissä ja Holiday Innin hotelliketjun hotelli Sphinx (1981) Kairossa.


title: Martti Kukkonen

text: Kukkosella oli oma toimisto vuodesta 1974, mutta hän teki myös yhteistyötä arkkitehtien Pertti Hokkasen ja Kai Lohmanin kanssa. Merkittävimmän uransa hän teki 1980-luvulla, viimeisen kilpailutyön 1995 Kööpenhaminaan rakennettavasta konserttitalosta. Sittemmin hän keskittyi korjaustöihin ja yhden perheen taloihin.


title: Anders Johan Rönnbäck

text: Anders Johan Rönnbäck (2. lokakuuta 1778 Karkku – 5. kesäkuuta 1856 Mynämäki) oli suomalainen pappi, kirjailija ja lääninrovasti.


title: Anders Johan Rönnbäck

text: Anders Rönbäckin vanhemmat olivat Hämeenkyrön kappalainen Barthold Rönnbäck ja Maria Gustava Asp. Hän pääsi ylioppilaaksi Turussa 1797.


title: Anders Johan Rönnbäck

text: Rönnbäck valmistui yliopistosta 1802. Tohtoriksi hän väitteli vuonna 1830. Hänet vihittiin papiksi Turun hiippakunnassa 3.4.1813. Riemumaisteriksi Rönnbäck vihittiin 30.5.1853. Hän toimi myös Turun katedraalikoulun vt. apologistana 1805 ja vt. lehtorina alkaen 1806. Viipurin lukion yliopettajaksi hän siirtyi vuonna 1816. Mynämäen kirkkoherraksi hän tuli vuonna 1819. Myöhemmin hän eteni lääninrovastiksi. Muita luottamustehtäviä oli esimerkiksi synodaaliväitöksen varapreeses pappeinkokouksessa Turussa 1842.


title: Rönnbäck

text: Rönnbäck on muun muassa seuraavien henkilöiden sukunimi:


title: Kalevan koulu

text: Kalevan koulu voi viitata joihinkin seuraavista:


title: HDD Jesenice

text: HDD Jesenice on slovenialainen jääkiekkojoukkue Jesenicen kaupungista. Joukkue on perustettu vuonna 2013 ja pelaa Inter-National-Leaguessa.


title: Boris Lavrenjov

text: Boris Andrejevitš Lavrenjov (, 17. heinäkuuta 1891 H’erson – 7. tammikuuta 1959 Moskova) oli venäläinen neuvostokirjailija.


title: Boris Lavrenjov

text: Boris Lavrenjov syntyi kirjallisuuden opettajan perheeseen ja valmistui Moskovan yliopiston oikeustieteellisestä tiedekunnasta. Hän osallistui ensimmäiseen maailmansotaan ja puna-armeijan riveissä Venäjän kansalaissotaan.


title: Boris Lavrenjov

text: Lavrenjov julkaisi ensimmäiset futuristiset runonsa vuonna 1911. Hänen 1920-luvulla ilmestyneet pienoisromaaninsa on omistettu Venäjän vallankumouksen ja kansalaissodan tapahtumille. Kansalaissotaa kuvaava näytelmä "Razlom" (”Murros”, 1927) teki Lavrenjovista tunnetun kirjailijan. Hänen näytelmänsä "Za teh, kto v more" (”Niiden puolesta, jotka ovat merellä”, 1945) ja amerikkalaisvastainen "Golos Ameriki" (”Amerikan ääni”, 1949) saivat Stalin-palkinnon. Lavrenjov toimi pitkään Neuvostoliiton kirjailijaliiton näytelmäkirjailijaosaston sihteerinä ja vuonna 1954 hänet valittiin kirjailijaliiton hallituksen jäseneksi. Toisen maailmansodan aikana hän työskenteli sotakirjeenvaihtajana.


title: Kurt Wikstedt

text: Kurt Wikstedt (22. joulukuuta 1920 Tammisaari – 2. syyskuuta 2011 Kauniainen) oli suomalainen teollisuusneuvos. Wikstedt oli koulutukseltaan diplomi-insinööri ja sotilasarvoltaan reservin majuri. Hän palveli tulenjohtajana jatkosodan vuoden 1944 suurtaisteluissa Karjalan kannaksella ja Viipurissa. Wikstedt oli sodan jälkeen mukana käynnistämässä Nokian elektroniikkateollisuuden nousua.


title: Viljo Hakulinen

text: Viljo Olavi Hakulinen (13. maaliskuuta 1922 Kurkijoki – 22. elokuuta 1996 Hyvinkää) oli suomalainen juristi. Hän oli oikeuskanslerinviraston esittelijäneuvos 1971–1974 ja kansliapäällikkö vuodesta 1974.


title: Viljo Hakulinen

text: Hakulinen tutki suuria talousrikoksia ja sai siitä nimityksen "rötösherrajahtaaja" ja astui jopa liian suurten henkilöiden varpaille, jolloin hallitus yritti muuttaa virkaa sopimuspalkkaiseksi, mutta eduskunta ei hyväksynyt esitystä.


title: Viljo Hakulinen

text: Hakulisen veli oli suomalainen hiihtäjälegenda Veikko Hakulinen.


title: Columbian jäätikkö (Alaska)

text: Columbian jäätikkö on Alaskassa, Prince William Sound -lahdessa sijaitseva jäätikkö. Se on noin 1 100 neliökilometrin laajuinen ja virtaa pääosin Chugachvuorilta etelään.


title: Columbian jäätikkö (Alaska)

text: Columbian jäätikkö on ollut 1900-luvun lopulla maailman nopeimmin vetäytyviä jäätiköitä. Brittiläiset löytöretkeilijät olivat vuonna 1794 ensimmäisiä, jotka tutkivat Columbian jäätikköä. Silloin jäätikön pää ulottui Columbianlahdessa olevan pienen Heather Island -saaren edustalle. Jäätikkö pysyi tuossa asemassa vuoteen 1980, jolloin se alkoi nopeasti vetäytyä. Jäätikkö oli parhaimmillaan noin 66 kilometriä pitkä, mutta jäätikön pituus oli vuonna 1995 enää noin 58 kilometriä ja vuoden 2000 lopulla noin 55 kilometriä. Jäätikkö on menettänyt reilussa parissa kymmenessä vuodessa noin puolet paksuudestaan ja massastaan.


title: Columbian jäätikkö (Alaska)

text: Columbian jäätikön vetäytyäessä alueelle on ollut huomattavia määriä jäävuoria. "M/T Exxon Valdezin" jouduttua onnettomuuteen vuonna 1989 aluksen vältellessä jäävuoria, alueen tutkimiseen käytetty paljon voimavaroja. Columbian jäätikkö onkin parhaiten tutkittuja rannikkojäätiköitä. Tieteilijät ovat keränneet jäätiköltä runsaasti informaatiota, jonka avulla he ovat pyrkineet ymmärtämään Ilmaston lämpenemisen vaikutusta rannikkojäätiköihin.


title: Columbian jäätikkö (Alaska)

text: Vuonna 2012 julkistetun tutkimuksen mukaan Columbian jäätikkö jatkaa nopea vetäytymistään vuoteen 2020 saakka. Se saavuttaa silloin vakaamman tilan, kun jäätikön pää saapuu matalamman veden alueelle. Jäätikön pituus on tuolloin noin 42 kilometriä.


title: Jouko Halila

text: Jouko Juhani Halila (29. syyskuuta 1916 Iitti – 21. tammikuuta 2009 Kauniala) oli suomalainen juristi ja oikeustieteilijä. Hän oli Helsingin yliopiston siviilioikeuden ja siviiliprosessioikeuden henkilökohtainen ylimääräinen professori 1960–1968 ja prosessioikeuden professori 1968–1979.


title: Jouko Halila

text: Halila valmistui ylioppilaaksi 1935, suoritti ylemmän oikeustutkinnon 1941, valmistui lakitieteen kandidaatiksi 1942, varatuomariksi 1943 ja väitteli Helsingin yliopistosta tohtoriksi 1950. Vuodesta 1972 hän oli Suomalaisen Tiedeakatemian jäsen.


title: Jouko Halila

text: Halila oli "Lakimies"-lehden päätoimittaja 1964–1969. Halila oli vuoden 1968 Suomen evankelisluterilaisen kirkon kirkolliskokouksen jäsen. Sotilasarvoltaan hän oli reservin yliluutnantti.


title: Jouko Halila

text: Jouko Halilan puoliso vuodesta 1948 oli lehtori, filosofian maisteri Hanna Sofia Knuutti. Heidän poikansa on oikeustieteen tohtori, Helsingin yliopiston siviilioikeuden professori Heikki Halila.


title: Jiannis Smalios

text: Ioannis-Georgios Karl Smalios, tunnetaan myös nimellä Jiannis Smalios (, s. 17. helmikuuta 1987 Tukholma, Ruotsi) on ruotsalais-kreikkalainen keihäänheittäjä.


title: Jiannis Smalios

text: Smalios sai Ruotsin edustusoikeuden heinäkuussa 2013, jota ennen hän edusti kansainvälisissä kilpailuissa Kreikkaa. Hän oli mukana keihäänheiton karsinnassa Pekingin olympialaisissa 2008.


title: Brittany Phelan

text: Brittany Phelan (s. 24. syyskuuta 1991 Sainte-Agathe-des-Monts) on kanadalainen freestylehiihtäjä, joka kilpailee skicrossissa. Aiemmin hän kilpaili alppihiihdossa.


title: Brittany Phelan

text: Alppihiihdon maailmancupissa Phelan kilpaili ensimmäisen kerran Aspenin pujottelussa marraskuussa 2009. Maailmancupin pisteille hän pääsi ensimmäisen kerran marraskuussa 2012 Levin pujottelussa sijoittuen 28:nneksi. Kymmenen parhaan joukkoon Phelan sijoittui ensimmäisen kerran Zagrebin pujottelussa tammikuussa 2013 oltuaan kymmenes. Hänen paras sijoituksensa maailmancupissa on yhdeksäs sija, jonka hän saavutti Moskovan kaupunkipujottelussa tammikuussa 2013.


title: Brittany Phelan

text: Garmisch-Partenkirchenin MM-kilpailuissa 2011 Phelan keskeytti suurpujottelussa. Schladmingin MM-kilpailuissa 2013 hän sijoittui pujottelussa 30:nneksi ja Sotšin olympialaisissa 2014 samassa lajissa 15:nneksi.


title: Brittany Phelan

text: Freestylehiihdon maailmancupissa Phelan kilpaili ensimmäisen kerran tammikuussa 2016. Kolmen parhaan joukkoon hän sijoittui ensimmäisen kerran Arosassa joulukuussa 2017. Phelan saavutti hopeaa Pyeongchangin olympialaisissa 2018.


title: Olli Halkka

text: Olli Johannes Halkka, vuoteen 1955 "Helenius", (3. marraskuuta 1928 Viipuri – 8. lokakuuta 2009 Helsinki) oli suomalainen perinnöllisyystieteilijä. Hän oli Helsingin yliopiston perinnöllisyystieteen professori.


title: Olli Halkka

text: Halkka väitteli filosofian tohtoriksi 1961. Hän oli Helsingin yliopiston perinnöllisyystieteen dosentti 1960–1971, apulaisprofessori 1971–1979 ja professori 1979–1993. Hänen tieteellisestä tuotannostaan ovat erityisesti merkittäviä sylkikaskaan populaatiogenetiikan tutkimukset. Halkka kutsuttiin vuonna 1979 Suomalaisen Tiedeakatemian jäseneksi.


title: Olli Halkka

text: Olli Halkan ensimmäinen puoliso Ritva kuoli vuonna 1961. Hänen toinen puolisonsa oli vuosina 1967–1984 perinnöllisyystieteen dosentti Liisa Halkka. Kaisa oli Olli Halkan kolmas puoliso. Olli Halkalla oli kaksi lasta ensimmäisestä liitosta ja kaksi toisesta liitosta.


title: Samuel García Sánchez

text: Samuel García Sánchez eli Samu (s. 13. heinäkuuta 1990 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan hyökkääjä.


title: Samuel García Sánchez

text: Sánchez aloitti pelaajauransa Tercera Divisiónissa pelanneesta Alhaurinosta, mutta hän siirtyi vuonna 2010 Málagan reservijoukkueeseen.


title: Samuel García Sánchez

text: Uusi päävalmentaja Bernd Schuster nosti Sánchezin kesällä 2013 seuran edustusjoukkueeseen. 14. elokuuta 2013 hän solmi uransa ensimmäisen ammattilaissopimuksensa, joka pitää hänet seurassa kesään 2016 asti. Virallisen ensiesiintymisensä edustusjoukkueessa hän teki 17. elokuuta 2013 ottelussa Valenciaa vastaan.


title: Samuel García Sánchez

text: 18. kesäkuuta 2015 hän siirtyi yhdessä joukkuetoverinsa Samu Castillejon kanssa Villarrealiin ja solmi seuran kanssa viisivuotisen sopimuksen.


title: Lavertajaherttu

text: Lavertajaherttu ("Cisticola anonymus") on herttujen heimoon kuuluva varpuslintu.


title: Lavertajaherttu

text: Lavertajaherttua tavataan Afrikan keski- ja länsiosissa. Sen on kuvattu olevan yleinen tai runsaslukuinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Livertäjäherttu

text: Livertäjäherttu ("Cisticola woosnami") on herttujen heimoon kuuluva varpuslintu.


title: Livertäjäherttu

text: Livertäjäherttua tavataan Angolassa, Burundissa, Kongon demokraattisessa tasavallassa, Keniassa, Malawissa, Ruandassa, Sambiassa, Ugandassa ja Sambiassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Angolanherttu

text: Angolanherttu ("Cisticola bulliens") on herttujen heimoon kuuluva varpuslintu.


title: Angolanherttu

text: Angolanherttua tavataan Angolassa ja Kongon demokraattisessa tasavallassa. Sen on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.


title: Hiililläkävely

text: Hiililläkävely eli tulikävely on tulisilla hiilillä kävelyä paljain jaloin. Alustana voidaan käyttää myös esimerkiksi vulkaanista kiveä tai puuhiiltä.


title: Hiililläkävely

text: Hiililläkävelyä tiedetään harjoitetun eri puolilla maailmaa tuhansien vuosien ajan. Se kuuluu edelleenkin intialaisten fakiirien rituaaleihin. Nykyisin hiililläkävelyä harjoitetaan usein esimerkiksi itsetunnon kohottamiseksi ja osoituksena hengen voitosta aineesta. Entisaikaan hiililläkävelyä pidettiin usein yliluonnollisena ilmiönä tai osoituksena uskon voimasta, mutta 1900-luvulla ilmiö opittiin selittämään fysiikan keinoin.


title: Hiililläkävely

text: Hiililläkävely on liittynyt erilaisiin uskonnollisiin rituaaleihin. Antiikin Italiassa Hirpi Sorani -papisto käveli Soracte-vuorella tulisen hiilloksen yli. Hiillos symboloi siirtymää elävien maailmasta kuoleman voimien luo.


title: Hiililläkävely

text: Tulisilla hiilillä on mahdollista kävellä ilman suurta vahinkoa jalkapohjiin, vaikka hiilten lämpötila voi nousta yli 600 celsiusasteen. Se johtuu siitä, että hiilet johtavat huonosti lämpöä, siitä, että jalkapohjan ja hiilten kosketusaika on lyhyt, sekä siitä, että jalkapohjan ja kekäleiden muodosta johtuen vain osa jalkapohjasta on kerrallaan kosketuksissa hiilten kanssa. Esimerkiksi neljäntoista askeleen mittaisessa ripeässä hiililläkävelyssä kumpikin jalkapohja koskettaa hiiliä yhteensä vain noin yhden sekunnin ajan. Jalkapohjien ei tarvitse olla kosteita tai känsäisiä kävelyn onnistumiseksi vammoitta, mutta se saattaa auttaa. Juoksemista hiilien yli ei suositella. Tärkeää on kävellä ripeästi, ja myös hiilten lämpötila vaikuttaa onnistumiseen.


title: Don’t Fall Asleep

text: Don’t Fall Asleep on Swallow the Sunin single, jonka Spinefarm Records julkaisi vuonna 2007. Se ylsi Suomen singlelistan kolmannelle sijalle.


title: Kuoroherttu

text: Kuoroherttu ("Cisticola chubbi") on herttujen heimoon kuuluva varpuslintu.


title: Kuoroherttu

text: Kuoroherttua tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Sen kannankehitys on vakaa, ja se on luokiteltu elinvoimaiseksi.


title: Vuoriherttu

text: Vuoriherttu ("Cisticola hunteri") on herttujen heimoon kuuluva varpuslintu.


title: Vuoriherttu

text: Vuoriherttua tavataan Keniassa, Tansaniassa ja Ugandassa. Sitä on kuvattu yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.


title: Pensasherttu

text: Pensasherttu ("Cisticola nigriloris") on herttujen heimoon kuuluva varpuslintu.


title: Pensasherttu

text: Pensasherttua tavataan Malawissa, Tansaniassa ja Sambiassa. Sen on kuvattu olevan melko runsaslukuinen, ja sen kannankehitys on vakaa. Laji on luokiteltu elinvoimaiseksi.


title: Kallioherttu

text: Kallioherttu ("Cisticola aberrans") on herttujen heimoon kuuluva varpuslintu.


title: Kallioherttu

text: Kallioherttua tavataan laajalla alueella Länsi-, Keski-, Itä- ja Etelä-Afrikassa. Sen on kuvattu olevan paikallisesti yleinen levinneisyysalueensa eteläosissa ja harvinaisempi pohjoisempana. Sen kannankehitys on vakaa, ja se on luokiteltu elinvoimaiseksi.


title: Etiopianherttu

text: Etiopianherttu ("Cisticola bodessa") on herttujen heimoon kuuluva varpuslintu.


title: Etiopianherttu

text: Etiopianherttua tavataan Eritreassa, Etiopiassa, Keniassa, Etelä-Sudanissa ja Sudanissa. Sen on kuvattu olevan paikallisesti melko yleinen. Sen kannankehitys on vakaa, ja laji on luokiteltu elinvoimaiseksi.


title: Akasiaherttu

text: Akasiaherttu ("Cisticola chiniana") on herttujen heimoon kuuluva varpuslintu.


title: Akasiaherttu

text: Akasiaherttua tavataan laajalla alueella Afrikan etelä- ja itäosissa. Lajin kannankehitys on vakaa, ja se on luokiteltu elinvoimaiseksi.


title: Surinaherttu

text: Surinaherttu ("Cisticola njombe") on herttujen heimoon kuuluva varpuslintu.


title: Surinaherttu

text: Surinaherttua tavataan Malawissa, Tansaniassa ja Sambiassa. Sitä on kuvattu paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.


title: Fabian Delph

text: Fabian Delph (s. 21. marraskuuta 1989 Bradford Iso-Britannia) on englantilainen jalkapalloilija. Pelipaikaltaan hän on keskikenttäpelaaja. Hän edustaa Englannin Valioliigassa pelaavaa Manchester Cityä.


title: Fabian Delph

text: Juoniorivuosinaan Delph pelasi Bradford Cityn ja Leeds Unitedin riveissä. Leedsissä hän sai tililleen myös ensimmäiset ottelunsa aikuisten tasolla (44 liigaottelua, 6 maalia ja myöhemmin Leedsiä lainalla edustaessaan viisi ottelua lisää). Hän pelasi Aston Villassa 2009–2015 kaikkiaan 112 valioliigaottelua, joissa teki kolme maalia. Hän siirtyi Manchester Cityyn kesällä 2015. Hän voitti Cityssä liigacupin 2016 ja 2018. Valioliigakaudella 2017–2018 hän pelasi 22 ottelua, näistä 20 vasempana puolustajana, Cityn voittaessa mestaruuden.


title: Fabian Delph

text: Ikäkausimaajoukkueissa Delph pelasi Englannin alle 19-vuotiaiden jalkapallomaajoukkueessa kaksi ottelua sekä Englannin alle 21-vuotiaiden jalkapallomaajoukkuessa neljä ottelua. Englannin jalkapallomaajoukkueessa hän debytoi Norjaa vastaan syyskuussa 2014. Ensimmäisen arvokilpailujen karsintaottelunsa hän pelasi muutamaa päivää myöhemmin EM-karsintaottelussa Sveitsiä vastaan. Hän kuului Englannin joukkueeseen MM-kilpailuissa 2018, joissa Englanti sijoittui neljänneksi.


title: Tiffany Porter

text: Tiffany Adaez Porter (o.s. Ofili, s. 13. marraskuuta 1987) on yhdysvaltalaissyntyinen, nykyään Britanniaa edustava aitajuoksija. Hän sai Britannian edustusoikeuden vuonna 2010. Hän on naimisissa aitajuoksija Jeff Porterin kanssa.


title: Tiffany Porter

text: Alle 20-vuotiaiden MM-kilpailuissa 2006 Porter sijoittui kolmanneksi 100 metrin aitajuoksussa. Daegun MM-kilpailuissa 2011 hän oli neljäs ja Lontoon olympialaisissa 2012 hän karsiutui välierissä. Moskovan MM-kilpailuissa 2013 hän sijoittui 100 metrin aitajuoksussa pronssille ennätysajallaan 12,55. Hän sai hopeaa Glasgow'n Kansainyhteisön kisoissa 2014 ajalla 12,80. Zürichin EM-kisoissa 2014 Porter voitti kultaa ajalla 12,76. Pekingin MM-kilpailuissa 2015 hän sijoittui viidenneksi. Amsterdamin EM-kilpailuissa 2016 hän sai pronssia ajalla 12,76. Rio de Janeiron olympialaisissa hän oli seitsemäs. Lontoon MM-kilpailuissa 2017 hän karsiutui alkuerissä.


title: Tiffany Porter

text: 60 metrin aitajuoksussa Porter on saavuttanut hopeaa EM-halleissa 2011 ja MM-halleissa 2012 sekä pronssia MM-hallikilpailuissa 2014 ja 2016.


title: Isaiah Osbourne

text: Isaiah Osbourne (s. 15. marraskuuta 1987 Birmingham Iso-Britannia) on englantilainen jalkapalloilija. Pelipaikaltaan hän on keskikenttäpelaaja ja hän on edustanut Blackpoolia vuodesta 2012 lähtien (28 ottelua, 1 maali). Jalkapallon pelaamisen hän aloitti Aston Villan riveissä, jossa pääsi pelaamaan myös ensimmäisen aikuisten ottelunsa vuonna 2006. Kaikkiaan hän pelasi Villassa 19 ottelua onnistumatta maalinteossa kertaakaan. Aston Villan lisäksi Osbourne on pelannut ennen nykyistä seuraansa myös Nottingham Forestin (8 ottelua), Middlesbroughin (9 ottelua), Sheffield Wednesday FC:n (10 ottelua) ja Hibernian FC:n (30 ottelua, 1 maali) riveissä. Osbourne on myös pelannut yhden ottelun Englannin alle 16-vuotiaiden maajoukkueessa.


title: Akeem Priestley

text: Akeem Priestley (s. 13. huhtikuuta 1985 Kingston) on jamaikalainen jalkapalloilija. Hän edustaa Rovaniemen Palloseuraa.


title: Akeem Priestley

text: Priestely pelasi yliopistouransa Yhdysvalloissa Jacksonville Universityn joukkueessa. Kansas City Wizards varasi hänet vuoden 2009 MLS-liigan draftissa, mutta ei tarjonnut hänelle sopimusta. Myöhemmin hän teki sopimuksen jamaikalaisen Harbour View -seuran kanssa, joka lainasi hänet azerbaidžanilaiseen FK Mughaniin kaudeksi 2009–2010. Huhtikuussa 2011 Priestley teki sopimuksen Los Angeles Bluesin kanssa. Kauden 2012 hän pelasi Dayton Dutch Lionsissa. RoPS:iin Priestley siirtyi elokuussa 2013.


title: Akeem Priestley

text: Priestley oli vakiojäsen Jamaikan alle 17-vuotiaiden ja alle 20-vuotiaiden maajoukkueissa vuosina 2002–2005. Elokuussa 2004 hän debytoi miesten maajoukkueessa Guatemalaa vastaan Fort Lauderdalessa Floridassa.


title: Simon Enqvist

text: Simon Enqvist (s. 2. lokakuuta 1988) on uransa lopettanut suomalainen jalkapalloilija. Hän oli pelipaikaltaan maalivahti.


title: Simon Enqvist

text: Enqvist edusti IFK Mariehamnia Veikkausliigassa kausina 2008–2010. Hän esiintyi viidessä liigaottelussa, jotka kaikki tulivat kaudella 2008. Enqvist siirtyi Ruotsiin opiskelujen perässä ja teki keväällä 2011 sopimuksen Ruotsin 2. divisioonassa pelanneen Örebro SK Ungdomin kanssa.


title: Tuhkaherttu

text: Tuhkaherttu ("Cisticola cinereolus") on herttujen heimoon kuuluva varpuslintu.


title: Tuhkaherttu

text: Tuhkakerttua tavataan Etiopiassa, Keniassa, Somaliassa, Etelä-Sudanissa, Sudanissa ja Tansaniassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Tanajoenherttu

text: Tanajoenherttu ("Cisticola restrictus") on herttujen heimoon kuuluva varpuslintu.


title: Tanajoenherttu

text: Tanajoenherttu tunnetaan muutamista näytteistä, jotka on kerätty itäisestä Keniasta. Laji on luokiteltu puutteellisesti tunnetuksi, ja se on ehkä kuollut sukupuuttoon.


title: Tiukuherttu

text: Tiukuherttu ("Cisticola rufilatus") on herttujen heimoon kuuluva varpuslintu.


title: Tiukuherttu

text: Tiukuherttua tavataan Afrikan eteläosissa. Sen on kuvattu olevan paikallisesti melko yleinen, ja sen kannankehitys on vakaa. Laji on luokiteltu elinvoimaiseksi.


title: Michela Azzola

text: Michela Azzola (s. 20. marraskuuta 1991) on italialainen alppihiihtäjä.


title: Michela Azzola

text: Alppihiihdon maailmancupissa Azzola kilpaili ensimmäisen kerran Söldenin suurpujottelussa lokakuussa 2012. Maailmancupin pisteille hän pääsi ensimmäisen kerran joulukuussa 2012 Semmeringin pujottelussa sijoittuen 19:nneksi. Parhaimmillaan hän on sijoittunut maailmancupissa 11:nneksi Bormion pujottelussa tammikuussa 2014. Schladmingin MM-kilpailuissa 2013 Azzola keskeytti pujottelun toisessa laskussa.


title: Michelle Gisin

text: Michelle Gisin (s. 5. joulukuuta 1993) on sveitsiläinen alppihiihtäjä, alppiyhdistetyn olympiavoittaja.


title: Michelle Gisin

text: Nuorten MM-kilpailuissa 2013 Gisin sijoittui hopealle pujottelussa. Schladmingin MM-kilpailuissa 2013 hän sijoittui pujottelussa 26:nneksi. Hän saavutti Sankt Moritzin MM-kilpailuissa 2017 hopeaa alppiyhdistetyssä ja oli kahdeksas syöksylaskussa.


title: Michelle Gisin

text: Gisin voitti Pyeongchangin olympialaisissa 2018 kultaa alppiyhdistetyssä 0,97 sekunnin erolla Mikaela Shiffriniin. Syöksylaskussa hän sijoittui kahdeksanneksi, supersuurpujottelussa yhdeksänneksi ja pujottelussa 16:nneksi.


title: Michelle Gisin

text: Alppihiihdon maailmancupissa Gisin kilpaili ensimmäisen kerran Semmeringin pujottelussa joulukuussa 2012. Maailmancupin pisteille hän pääsi ensimmäisen kerran tammikuussa 2013 Flachaun pujottelussa sijoituttuaan yhdeksänneksi. Ensimmäisen palkintosijansa hän saavutti oltuaan toinen Val d’Isèren alppiyhdistetyssä joulukuussa 2016. Saman kauden alppiyhdistetyn cupissa hän sijoittui viidenneksi.¨Hän sijoittui joulukuussa 2017 kolmanneksi Lake Louisen syöksylaskussa ja toiseksi Sankt Moritzin supersuurpujottelussa. Hän oli samalla kaudella toinen Crans-Montanan alppiyhdistetyssä. Hän sijoittui maailmancupin kokonaiskilpailussa seitsemänneksi, yhdistetyn cupissa toiseksi ja supersuurpujottelucupissa neljänneksi.


title: Michelle Gisin

text: Kaudella 2018–2019 Gisin sijoittui Lake Louisen syöksylaskuissa toiseksi ja kolmanneksi.


title: Laurie Mougel

text: Laurie Mougel (s. 5. heinäkuuta 1988 Briançon) on ranskalainen alppihiihtäjä.


title: Laurie Mougel

text: Alppihiihdon maailmancupissa Mougel kilpaili ensimmäisen kerran Zagrebin pujottelussa tammikuussa 2010. Maailmancupin pisteille hän pääsi ensimmäisen kerran helmikuussa 2012 Soldeun pujottelussa sijoittuen 24:nneksi. Kymmenen parhaan joukkoon Mougel sijoittui ensimmäisen kerran Zagrebin pujottelussa tammikuussa 2013 oltuaan viides. Se on myös hänen paras sijoituksensa maailmancupissa.


title: Laurie Mougel

text: Schladmingin MM-kilpailuissa 2013 Mougel sijoittui pujottelussa 18:nneksi.


title: Nicole Schmidhofer

text: Nicole Schmidhofer (s. 15. maaliskuuta 1989) on itävaltalainen alppihiihtäjä, supersuurpujottelun maailmanmestari.


title: Nicole Schmidhofer

text: Nuorten MM-kilpailuissa 2007 Schmidhofer saavutti kultaa supersuurpujottelussa ja suurpujottelussa sekä pronssia syöksylaskussa. Kaksi vuotta myöhemmin hän sai syöksylaskussa jälleen pronssia. Vancouverin olympialaisissa Schmidhofer osallistui supersuurpujotteluun, jääden ilman tulosta. Schladmingin MM-kilpailuissa 2013 hän sijoittui supersuurpujottelussa 11:nneksi. Vailin / Beaver Creekin MM-kilpailuissa 2015 Schmidhofer sijoittui syöksylaskussa neljänneksi. Hän voitti supersuurpujottelun maailmanmestaruuden 2017 Sankt Moritzissa 0,33 sekunnin erolla Tina Weiratheriin. Syöksylaskussa hän oli 16:s. Pyeongchangin olympialaisissa 2018 hän sijoittui syöksylaskussa 12:nneksi ja supersuurpujottelussa 18:nneksi.


title: Nicole Schmidhofer

text: Alppihiihdon maailmancupissa Schmidhofer kilpaili ensimmäisen kerran Lenzerheiden supersuurpujottelussa maaliskuussa 2007 sijoittuen 14:nneksi. Kymmenen parhaan joukkoon – ja samalla palkintokorokkeelle – hän nousi ensimmäisen kerran tammikuussa 2013 oltuaan toinen Cortina d'Ampezzon supersuurpujottelussa. Tammikuussa 2014 hän sijoittui kolmanneksi Cortina d'Ampezzon syöksylaskussa. Kaudella 2017–2018 hän oli kolmas Lake Louisen ja Cortina d'Ampezzon supersuurpujotteluissa.


title: Nicole Schmidhofer

text: Schmidhofer saavutti ensimmäiset maailmancupvoittonsa Lake Louisen kahdessa syöksylaskukilpailussa kaudella 2018–2019. Val Gardenan supersuurpujottelussa ja Cortina d'Ampezzon syöksylaskussa hän oli toinen. Hän voitti Garmisch-Partenkirchenin supersuurpujottelun.


title: Pentti Halle

text: Kaarlo Pentti Halle, vuoteen 1934 "Hykkyrä" (27. toukokuuta 1908 Hamina – 29. kesäkuuta 2000 Imatra) oli Enso-Gutzeitin johtokunnan puheenjohtaja 1962–1972, ja sitä ennen johtokunnan jäsen 1950–1973. Hän sai vuorineuvoksen arvon 1964. Hän oli koulutukseltaan diplomi-insinööri.


title: Mies katoaa sateeseen

text: Mies katoaa sateeseen on Markku Ropposen rikosromaani. Työkyvyttömyyseläkkeellä oleva keski-ikäinen mies surmaa vaimonsa raa'asti maaseudulla ja hautaa tämän kotipihaan. Murhaaja on myy talonsa ja muuttaa pikkukaupunkiin. Vähän sen jälkeen kaupungin Korpelan lähiössä löydetään hengiltä puukotettu nainen, jolta on leikattu kieli irti. Rikosetsivä Vesa Kuntsi alkaa tutkia tapausta.


Yleisurheilun Euroopan-mestaruuskilpailut 2014 järjestettiin 12.–17. elokuuta 2014 Zürichissä, Sveitsissä. Kilpailut olivat järjestyksessään 22. EM-kilpailut.


title: Yleisurheilun Euroopan-mestaruuskilpailut 2014

text: Kisoihin osallistui noin 1400 urheilijaa 50 eri maasta. Kisa-areenana kilpailuissa toimi Letzigrund, jonne mahtui 25 000 katsojaa.


text: Isäntämaa


title: Hallsten

text: Hallsten, Hallstén on seuraavien henkilöiden sukunimi:


title: Aarne Halme

text: Aarne Juhani Halme (s. 29. toukokuuta 1943 Helsinki) on professori emeritus, prosessiautomaation tutkija. Hän oli Oulun yliopiston säätö- ja systeemitekniikan professori vuodesta 1977. Sittemmin hän on ollut professori Aalto-yliopiston Automaatio- ja systeemitekniikan laitoksella ja Suomen akatemian Älykkäiden koneiden huippuyksikön johdossa. Hän on maailmalla tunnettu ja arvostettu tutkija.


title: Aarne Halme

text: Halme valmistui ylioppilaaksi 1962, diplomi-insinööriksi 1966, tekniikan lisensiaatiksi 1969 ja väitteli Teknillisestä korkeakoulusta tohtoriksi 1972. Halmeen isä on professori Erkki Halme.


title: Carabobo

text: Carabobo () on Venezuelan osavaltio. Vuonna 2011 siellä oli noin 2,246 miljoonaa asukasta. Osavaltion pääkaupunki on Valencia. Carabobo on saanut nimensä Venezuelan historian tärkeän taistelun, ja espanjalaisten tullessa alueella asuneiden Carabobo-intiaanien mukaan. Carabobossa on paljon maanviljelystä sekä teollisuutta. Valencian ja satamakaupunki Puerto Cabellon välillä on petrokemian tehdas.


title: Yrjö Roiha

text: Yrjö Roiha (6. tammikuuta 1856 Rautjärvi – 4. elokuuta 1894 Olukondan lähellä, Saksan Lounais-Afrikka) oli suomalainen lähetyssaarnaaja, joka työskenteli kahden työkauden ajan 1883–1894 Suomen Lähetysseuran työntekijänä Saksan Lounais-Afrikan Ambomaalla. Roihan ensimmäinen kausi Ambomaalla kesti seitsemän vuoden ajan, ja sen jälkeen hän palasi Suomeen tekemään lähetyskoulun loppuun. Ensimmäisellä kaudella hän oli toiminut katekeettana, mutta valmistuttuaan lähetyskoulusta hänet vihittiin vuonna 1892 lähetyssaarnaajaksi.


title: Yrjö Roiha

text: Roihan avioliiton ulkopuoliset suhteet ambolaisten naisten kanssa paljastuivat vuonna 1893, mutta hän sai pitää paikkansa lähetyssaarnaajana pyydettyään anteeksi Olukondan seurakunnan edessä. Lähetyskentän johtajan Martti Rautasen mukaan lähetystyö koki kuitenkin Roihan toimien takia kovan kolauksen. Roiha oli kaksi kertaa naimisissa, ja hänen molemmat vaimonsa kuolivat lähetyskentällä.


title: Yrjö Roiha

text: Yrjö Roiha oli talollisen poika Rautjärven Roihan kylästä. Perheeseen kuului 20 henkeä. Vuosien 1878 ja 1879 kirkonkirjoissa hän esiintyy vt. koulumestarina, eli henkilönä, joka oli vakavamielinen ja tunsi kristinopin kiitettävällä tavalla, niin että hänelle voitiin uskoa lasten opetus seurakunnassa.


title: Yrjö Roiha

text: Syksyllä 1880 Roiha otettiin Suomen Lähetysseuran (SLS) lähetyskouluun, joka oli hiljattain aloittanut uudelleen toimintansa oltuaan lakkautettuna kahdeksan vuotta. Roihan koulunkäynti keskeytyi 1882 kun hän tarjoutui lähtemään Ambomaalle yhdessä Kustaa Hakalan kanssa. Ambomaalla oli puute lähetystyöntekijöistä ja siellä olleet suomalaiset olivat uupuneita. Lisäksi lähetysjohtaja C. G. Tötterman arveli, että nämä kaksi eivät pystyisi suorittamaan lähetyssaarnaajan tutkintoa loppuun, joten heidät lähetettiin Ambomaalle katekeettoina. Tötterman siunasi heidät lähetystyöhön lokakuussa 1882. Käsityöläisveli Antti Piirainen, joka oli vaimonsa kuoleman jälkeen juuri tuonut Suomeen kolme tytärtään ja oli palaamassa Lounais-Afrikkaan, lupautui huolehtimaan matkan ajan Hakalasta ja Roihasta. Piirainen oli aikoinaan lähtenyt ensimmäisten joukossa Ambomaalle, mutta hän oli eronnut SLS:n palveluksesta, asettunut Omaruruun ja toiminut siellä kauppiaana ja seuran asiamiehenä.


title: Yrjö Roiha

text: Roiha, Hakala ja Piirainen lähtivät matkaan 26. lokakuuta 1882 ja matkustivat yhdessä laivalla Saksan ja Englannin kautta Kapkaupunkiin ja sieltä edelleen Valaskalalahteen (Walvis Bay). Valaskalalahdesta matka jatkui härkävankkureilla Omaruruun. Roiha ja Hakala viipyvät Omarurussa neljä kuukautta, yli sadekauden, ja jatkoivat sitten Ambomaalle. Perillä Ondongassa kesäkuussa 1883 heitettiin arpaa siitä, mille lähetysasemille he menisivät. Roiha asettui Martti Rautasen lähetysasemalle Olukondaan, jossa hän toimi vuoteen 1885 saakka. Roiha muutti Olukondasta vuonna 1885 Omandongon lähetysasemalle.


title: Yrjö Roiha

text: Sekä Roiha että Hakala olivat Afrikkaan lähtiessään kihloissa. Heille oli luvattu, että morsiamet lähetettäisiin kahden vuoden kuluttua heidän luokseen. Lähetysseuran kireän rahatilanteen vuoksi tämä lykkääntyi, ja Roihan morsian Liisa Greta Bexar ja Hakalan morsian Karolina Lindroos pääsivät lähtemään kotimaasta vasta loppukesällä 1885 ja saapuivat perille Ondongaan 20. tammikuuta 1886. Eroa oli siis lähes neljä vuotta. Kaksi päivää saapumisen jälkeen Omandongon lähetysasemalla vietettiin kaksoishäät, kun lähetyssaarnaaja Karl August Weikkolin vihki sekä Roihat että Hakalat avioliittoon. Liisa Roihaan, joka oli saanut koulutuksen diakonissaksi, oli asetettu suuria toiveita, sillä tähän saakka lähetyssaarnaajat olivat joutuneet hoitamaan sairaita Ambomaalla itseoppineina maallikoina.


title: Yrjö Roiha

text: Pian Yrjö Roiha sairastui malariaan, ja kun hän oli siitä jo toipumassa, sairastui samaan tautiin Liisa Roiha. Liisa kuoli malariaan pian saapumisensa jälkeen huhtikuun 5. päivänä. Tämä oli kova isku Yrjö Roihalle, joka nyt alkoi sairastella ja oli pakotettu lähtemään virkistysmatkalle Kapkaupunkiin, jossa hän vietti yli vuoden.


title: Yrjö Roiha

text:
Palattuaan Kapkaupungista Roiha ryhtyi 10. elokuuta 1887 hoitamaan Omandongon lähetysasemaa, osittain yksin, osittain yhdessä August Pettisen kanssa. ”Siellä hän sai kastaa heinäkuussa 1888 neljätoista pakanaa”, kertoo Salomaa. Omandongon lähetysasema jouduttiin hylkäämään syys-lokakuun vaihteessa 1888 Ondongan perintöruhtinas Nehalen omavaltaisen käytöksen vuoksi, ja Roiha siirtyi Olukondaan. Kun lähetyssaarnaajia nyt oli Olukondassa yli tarpeen, palasi Roiha kotimaahan jatkamaan Lähetyskoulussa kesken jääneitä opintojaan. Roihan ensimmäinen matka kesti lähes seitsemän vuotta.
Roiha sai Helsingissä opintonsa valmiiksi. Hänet vihittiin helmikuussa 1892 lähetyssaarnaajaksi, eli hänellä oli oikeus toimia papin tehtävissä lähetyskentällä. Samana keväänä hänet vihittiin avioliittoon Maria Mathilda Sandbergin (s. 19.3.1866, Elimäki) kanssa.


title: Yrjö Roiha

text: Ambomaalle päästyään Roihat asettuivat Uukwambin heimon alueelle ja ryhtyivät rakentamaan sinne uudelleen Elim–nimistä lähetysasemaa, jonka Weikkolin ja Pietari Kurvinen olivat jo 1871 yrittäneet perustaa, mutta josta oli paettu jo seuraavana vuonna kuningas Naajuman vihamielisyyden vuoksi. Weikkolin oli myös vuosina 1890–1891 yrittänyt aloittaa työtä Uukwambissa, mutta tämä yritys oli päättynyt hänen sairastumiseensa ja kuolemaansa toukokuussa 1891. Roihien yritys aloittaa työ Elimissä oli jo kolmas Lähetysseuran lähettien yritys heimon alueella. He saivat valmiiksi pienen asuinrakennuksen ennen suurten sateiden alkua.


title: Yrjö Roiha

text: Elimissä Roihille syntyi kaksi poikaa, Kauko Johannes (s. 1893) ja Viljo Kaarlo Pietari (s. 1894).


title: Yrjö Roiha

text: Roihan kokemista kiusauksista ja hänen lankeemuksistaan, koskien lähetyssaarnaajilta odotettua sukupuolimoraalia, kertoo Jarmo Laiho vuoden 1990 pro gradu -työssään.


title: Yrjö Roiha

text: Vuoden 1893 ensimmäisen puoliskon aikana paljastui, että Roihalla oli vuosien 1885 ja 1893 välillä ollut avioliiton ulkopuolisia suhteita ambolaisten naisten kanssa, ja että hän oli ahdistellut seksuaalisesti noin kahtakymmentä naista. Asia tuli ilmi, kun Roihan palvelustyttö Augusta kertoi, että Roiha ”oli häntä lähennellyt haureellisessa tarkoituksessa”. Kuulusteluissa Roiha osittain tunnusti Augustan kanssa tapahtuneen, mutta seurakuntalaiset tulivat nyt kertomaan lähetyssaarnaajille muitakin samanlaisia asioita Roihasta. Paljastui, että lähes koko seurakunta oli tiennyt näistä asioista ja he olivat luulleet lähettienkin tietävän niistä, eivätkä siksi olleet puhuneet heille niistä. Kävi ilmi, että Roiha oli ”jo ennen ensimmäistä avioliittoaan 1885 vietellyt muutamia tyttöjä ja vaimon kuoltua asia oli jatkunut vuodesta 1886 suuremmassa mitassa.”


title: Yrjö Roiha

text: Asia oli kiusallinen lähetystyöntekijöille, sillä heistä itsestään oli nyt paljastunut sellaista, mitä vastaan he olivat opettaneet. Lähetit kokivat, ”ettei päätäntävaltansa riittänyt tämän asian käsittelyyn eikä varsinkaan sen salaamiseen johtokunnalta niin kuin Roiha oli heitä pyytänyt”. SLS:n johtokunnalle tiedotettiin asiasta ja odotettiin, että lähetit saisivat johtokunnan ohjeet siitä, miten asiassa tuli toimia.


title: Yrjö Roiha

text: Johtokunnan vastauksen tultua Roihalle annettiin kaksi vaihtoehtoa. Joko hänen tuli tunnustaa koko asia julkisesti Olukondan seurakunnan edessä ja tehdä täysi synnintunnustus, pyytää anteeksi ja luvata elää jatkossa niin kuin lähetyssaarnaajan tulee. Hänet erotettaisiin muuten tehtävistään ja päätös tästä luettaisiin Olukondan kirkossa. Roiha myöntyi vaatimuksiin, ja hän sai jatkaa lähetyssaarnaajan työssä.


title: Yrjö Roiha

text: Ei ole tiedossa, miksi seurakuntalaiset eivät aikaisemmin puhuneet läheteille Roihasta. He saattoivat kunnioittaa lähetyssaarnaajien auktoriteettia tai sitten tällainen asia ei kenties ollut niin ihmeellinen heidän yhteisössään; ambolaisten mielestä ilman naista elävä mies oli käsittämätön ja kummallinen asia, johon viitattiin nimityksellä "ombombolume" eli ’luteitten kanssa makaaja’. Mainittakoon, että T. E. Tirrosen sanakirjassa "Ndonga-English Dictionary" ei ole sanaa "ombombolume".


title: Yrjö Roiha

text: Maria Roiha sairastui tautiin, joka nähtävästi oli keuhkokuumetta, ja kuoli 22. huhtikuuta 1894. Hänet haudattiin heimopäällikkö Negumbon pojan Nuujoman läsnä ollessa ja siis tämän tieten ja luvalla. Kahdeksan päivää hautaamisen jälkeen Negumbo vaati, että vainaja oli siirrettävä toisaalle, sillä oli koittamassa tyttöjen täysi-ikäisyysjuhla, ja jos joku silloin haudattiin valtakunnan alueelle, seuraisi siitä heimon kuninkaan kuolema. Maria Roiha haudattiin uudelleen 30–40 kilometrin päähän metsään, Omagangati-nimiseen paikkaan Uukwambin ja Ondongan heimojen välille, K. A. Weikkolinin viereen. Tämä oli kuollut hieman alle kolme vuotta aiemmin malariaan. Negumbo ei ollut sallinut Weikkolininkaan hautausta Uukwambiin.


title: Yrjö Roiha

text: Roihan koti Elimissä tuhoutui tulipalossa kaksi kuutautta Marian kuoleman jälkeen. Palo sai alkunsa lihan savustamisesta, joka oli annettu kahden ambolaispojan tehtäväksi. Myöhemmin saatiin lisäksi tietää, että Negumbo oli näihin aikoihin kieltänyt alamaisiaan kuolemanrangaistuksen uhalla menemästä Elimin lähetysasemalle kuuntelemaan lähetyssaarnaajien opetusta. Tulipalon jälkeen Roiha siirtyi neljän päivän kuluttua Ondongan Ondangwaan August Pettisen luo.


title: Yrjö Roiha

text: Lähettien pitämässä kokouksessa päätettiin, että Roiha rakentaisi Elimin uudelleen, mutta Negumbo ei antanut läheteille terveellisempää paikkaa. Tämän vuoksi päätettiin, että Roiha siirtyy Oniipaan, josta Frans Hannula oli matkustanut Suomeen. Roiha meni vielä heinäkuun puolessa välissä Uukwambiin ”tavaroittensa jäännöksiä hakemaan”, mutta palasi sieltä ”väsyneenä ja voimattomana”. Hänen poikansa Viljo kuoli 29.7., ja sen jälkeen päätettiin, että hän lähtisi Savolan saattamana terveysmatkalle Kapkaupunkiin.


title: Yrjö Roiha

text: Roihan viimeisistä vaiheista kertoi August Pettinen "Lähetyssanomissa":


title: Yrjö Roiha

text: Lähtöä seuraavana päivänä Savola huomasi, että Roihan loppu oli lähellä, ja hän kääntyi takaisin kohti Olukondaa. Roiha kävi puhumattomaksi, vatsa pöhöttyi ja ”kasvot tulivat kuolevan näköisiksi”. Puoli tuntia ennen Olukondaan saapumista Roiha kuoli 4. elokuuta 1894. Rautanen ja Pettinen valmistivat yötä myöten ruumisarkun, ja seuraavana päivänä, joka oli sunnuntai, ilmoitettiin kuolemasta kuninkaalle ja ryhdyttiin kaivamaan hautaa, johon Roiha heti haudattiin, kahdeksan päivää aikaisemmin kuolleen poikansa Viljon viereen.


title: Yrjö Roiha

text: Kuolinsyy jäi hämärän peittoon. August Pettinen kirjoitti Roihan kuolemasta seuraavasti:


title: Yrjö Roiha

text: "Lähetyssanomissa" kirjoitettiin hänestä seuraavasti:


title: Yrjö Roiha

text: Roihan osaa on pidetty ”käsittämättömän raskaana”. Toisaalta hän ei myöskään ollut ”pyhitetty kärsijä”. Peltola sanoo, että


title: Yrjö Roiha

text: Rautjärven Roihan kylässä vietettiin 1954 Roihan kuoleman 60-vuotisjuhlaa, missä tilaisuudessa Ambomaalla vuosien 1911–52 välillä kolme työkautta palvellut Viktor Alho sanoi, ettei kukaan suomalainen lähetyssaarnaaja ole joutunut kärsimään niin paljon kuin Roiha.


title: Yrjö Roiha

text: Afrikkalaisen näkemyksen Roihan toimintaan antaa Rosa Emilia Clay, joka oli Weikkolinien ottolapsi Ambomaalla ja jonka Weikkolinit toivat pysyvästi Suomeen. Vaikka Clay ei ollut ambolainen (hänen isänsä oli englantilainen ja äitinsä puolelta hänellä oli lounaisafrikkalaista ja arabiverta, hän ilmeisesti kuitenkin samaistui Ambomaalla paikalliseen väestöön. Clay kertoo Arvo Lindewallin kirjoittamassa kirjassa seuraavaa:


title: Yrjö Roiha

text: Weikkolinit toivat Clayn Suomeen 1888, ja tuota edeltävänä aikana ei keneltäkään muulta suomalaiselta kuin Roihalta ollut kuollut vaimoa, joten lainauksen R. on varmuudella Roiha.


title: Yrjö Roiha

text: Lähetyskentän esimiehenä Martti Rautanen koki, että lähetystyö oli Roihan vuoksi saanut pahan kolauksen.


title: Yrjö Roiha

text: Martti Rautanen oli itse naimisiin mennessään tiedottanut näistä asioista SLS:n johtokunnalle, ja myöhemminkin hän oli kirjoittanut, että vaikka lähetyssaarnaajien poikamieselämä kesti kentällä yleensä vain pari vuotta, niin valitettavasti sinäkin aikana moni teki syrjähyppyjä ja kärsi siitä sitten loppuelämänsä ajan. Tästä syystä hän kehotti johtokuntaa lähettämään lähetyskentälle alun perinkin niin, että he olivat naimisissa ja vaimot olivat mukana.


title: Kuka muu muka

text: Kuka muu muka on suomalaisen rap-artisti Cheekin 20. syyskuuta 2013 julkaistu kahdeksas studioalbumi. Albumi nousi ensimmäisellä listaviikollaan suoraan Suomen virallisen albumilistan ensimmäiseksi. Albumi oli listalla yhteensä 40 viikkoa ennen kuin se siirtyi mid-price-listalle.


title: Kuka muu muka

text: Albumista julkaistiin 7. marraskuuta 2014 "Stadion Edition", joka sisältää kolme uutta kappaletta sekä DVD:n ja Blu-rayn artistin elokuussa 2014 Helsingin olympiastadionilla järjestyltä keikalta. Uusi versio nousi ensimmäisellä viikollaan albumilistan kolmanneksi.


title: Kuka muu muka

text: Albumi myi kolmessa päivässä tuplaplatinaan oikeuttavan määrän levyjä, yli 40 000 kappaletta. Yhteensä sitä on myyty yli 75 800 kappaletta.


title: Kuka muu muka

text: Albumin ensimmäisenä singlenä julkaistulla ”Jossu”-kappaleella on mukana Jukka Poika. Kappale oli myös YleX-radiokanavan vuoden 2013 Kesäkumi-kappale. Toinen single ”Timantit on ikuisia” julkaistiin saman vuoden elokuussa ja se nousi julkaisunsa jälkeen useiden listojen kärkisijoille.


title: Kuka muu muka

text: Kolmantena singlenä julkaistulla ”Parempi mies”-kappaleella on mukana Samuli Edelmann. Kappaleen video julkaistiin 11. lokakuuta Radio Suomipopin nettisivuilla sekä Nelonen-kanavalla televisiossa. Albumilta julkaistiin singlenä myös loppuvuodesta 2013 levyn ”Kuka muu muka” sekä huhtikuussa 2014 kappale ”Fiiliksissä”.


title: Kuka muu muka

text: "Stadion Edition" -versiolta julkaistiin singlenä kappaleet ”Äärirajoille” ja ”Flexaa” heinä- ja elokuussa 2014.


title: Diktaattorimies

text: Diktaattorimies on rap-artisti Spektin 18. lokakuuta 2013 julkaistu ensimmäinen sooloalbumi. Albumi nousi Suomen virallisen albumilistan 20. sijalle.


title: Diktaattorimies

text: Albumin ensimmäinen single "Mogausmehuu" julkaistiin marraskuussa 2010. Kappaleella vierailee Tasis. Toinen single, "Teen mitä haluun" julkaistiin toukokuussa 2013, ja sillä vierailee Setä Tamu. Kappale nousi parhaimmillaan Suomen virallisen latauslistan 20. sijalle. Elokuussa 2013 julkaistiin albumin kolmas single "Juomalaulu", jolla vierailee Tasis. Kappaleessa lainataan Freud Marx Engels & Jungin samannimisen kappaleen sanoituksia. "Juomalaulu" nousi singlelistan seitsemännelle sijalle. Albumin neljäntenä singlenä julkaistiin kappale "", ja se saavutti latauslistan 25. sijan. Kolmesta viimeisestä singlestä on julkaistu myös musiikkivideot.


title: Benjamin Raymond

text: Benjamin Eugene "B. J." Raymond (s. 8. toukokuuta 1987 Boston, Massachusetts) on yhdysvaltalainen koripalloilija, pelipaikaltaan swingman. Hän edusti kaudella 2013–2014 Suomen Korisliigassa pelannutta Tampereen Pyrintöä.


title: Benjamin Raymond

text: Raymond syntyi Benjamin Raymond jr:n ja Sylvia Raymondin perheeseen 8. toukokuuta 1987 Massachusettsin Bostonissa. Hän pelasi yliopistokoripalloa Xavierin yliopiston joukkueessa neljä kautta vuosina 2005–2009 joukkueen menestyessä hyvin: se pääsi Atlantic Ten -konferenssin neljän parhaan joukkoon jokaisella Raymondin pelikaudella. Yliopiston jälkeen Raymond kävi esittelemässä taitojaan viiden NBA-seuran leireillä, mutta aloitti ammattilaisuransa kuitenkin Euroopassa.


title: Benjamin Raymond

text: Raymondin ensimmäinen ammattilaisseura oli belgialainen Okapi Aalstar, jonka joukkueessa yhdysvaltalainen pääsi pelaamaan kaudella 2009–2010 Belgian pääsarjan lisäksi EuroChallengea. Seura hävisi ensimmäiset liigaottelunsa ja kaikki europelinsä, mutta nousi sarjassa lopulta neljänneksi. Seuraavalla kaudella Raymond suuntasi Libanoniin, jossa asui parin tunnin ajomatkan päässä Beirutista. Raymond koki huonotiestöisen ja kriisin keskellä eläneen maan pelottavana ja halusi maasta nopeasti pois. Hän siirtyikin jo helmikuussa 2011 Sloveniaan, KK Helios Domžaleen. Seura selviytyi pääsarjassa välieriin ja cupissa loppuotteluun, jossa kuitenkin hävisi KK Union Olimpijalle.


title: Benjamin Raymond

text: Kaudella 2011–2012 Raymond pelasi 12 ottelua kyproslaisessa Pizza Express Apollonissa esiintyen myös pääsarjan tähdistöottelussa. Joukkueen palkanmaksussa oli ongelmia, ja hän siirtyi maaliskuussa 2012 Argentiinaan pelaten kahdeksassa ottelussa. Tammikuussa 2013 Raymond siirtyi georgialaiseen BC MIA Academyyn, jossa hän voitti Georgian mestaruuden ja cupin. Hänet valittiin myös maan tähdistöottelun arvokkaimmaksi pelaajaksi.


title: Benjamin Raymond

text: Georgiassa Raymond koki hankalana, ettei maassa juuri puhuttu englantia. Hän sai kauden jälkeen hyviä tarjouksia esimerkiksi Saksan Bundesliigasta, mutta seurat olisivat halunneet Raymondin pelaavan kokonsa perusteella nelospaikkaa, vaikka tämä itse piti parempana pelaamistaan kolmospaikalla. Suomalainen Tampereen Pyrintö tarjosi Raymondille tätä mahdollisuutta, ja elokuussa 2013 hän teki seuran kanssa vuoden pelaajasopimuksen. Raymond valittiin Baltian liigassa 4. viikon parhaaksi pelaajaksi ja joulukuussa Korisliigassa kuukauden pelaajaksi. Baltian liigassa Pyrintö sijoittui neljänneksi, ja eurobasket.com valitsi Raymondin sarjan kakkostähdistöön ja ulkomaalaispelaajatähdistöön. Korisliigassa Pyrintö voitti runkosarjan ennätyksellisillä 38 voitolla ja lopulta Suomen mestaruuden. Loppuottelusarjassa Joensuun Katajaa vastaan Raymond jatkoi runkosarjan tapaan: hän onnistui vaikeissa heitoissa ja teki voimakkaana pelaajana itselleen tilaa korinaluspelissä. Raymond oli runkosarjassa koko Korisliigan +/−-tilaston paras.


title: Benjamin Raymond

text: Raymond suunnitteli jatkavansa Pyrinnössä kaudella 2014–2015. Hän oli hylännyt kesän 2014 aikana rahakkaita tarjouksia muun muassa Ranskasta, Keski-Euroopasta ja Suomesta, mutta elokuussa Italian toiseksi korkeimmalla sarjatasolla pelannut Pallacanestro Biella tarjosi Raymondille sopimusta erinomaisin ehdoin, ja Raymond solmi Biellan kanssa vuoden mittaisen pelaajasopimuksen. Seuraavaksi kaudeksi hän siirtyi saman sarjan Basket Ferentinoon.


title: Benjamin Raymond

text: Aamulehden toimittaja kuvaili keväällä 2014 Raymondin olevan "johtaja, jota Damon Williamskin kunnioittaa". Kyseisen toimittajan mukaan Raymond on riittävän monipuolinen pelaaja ja myös fyysisesti vahva pelaaja, joka on pelannut vastustajan isoja pelaajia vastaan varsinaisten sentterien ollessa vaihdossa. Raymond on tarkka puolimatkan ja kolmen pisteen heittojen heittäjä.


title: Naisten Ykkösen kausi 1998

text: Naisten Ykkösen kausi 1998 oli Suomen naisten jalkapallon toiseksi korkeimman sarjatason kausi. Kausi pelattiin kahdessa 12 joukkueen lohkossa kaksinkertaisena sarjana. Lohkovoittajat pelasivat keskenään kaksiosaisen karsinnan, jonka voittaja Porrassalmen Urheilijat -62 nousi suoraan SM-sarjaan. Hävinnyt osapuoli Turun Toverit karsi SM-sarjapaikasta SM-sarjassa toiseksi viimeiseksi sijoittuneen FC Kuusysin kanssa. TuTo voitti karsinnan ja nousi myös SM-sarjaan. Lohkojen kaksi viimeistä joukkuetta putosivat suoraan Kakkoseen.Porrassalmen Urheilijat -62 nousi SM-sarjaan yhteismaalein 6–5. Turun Toverit karsintaan.Turun Toverit nousi SM-sarjaan yhteismaalein 4–3.


title: Mert Otsamo

text: Mert Otsamo (s. 3. syyskuuta 1990 Oulu) on suomalainen muotisuunnittelija. Hän on opiskellut vaatetusalaa Oulussa.


title: Mert Otsamo

text: Otsamo tuli tunnetuksi vuonna 2009 MTV3-kanavalla esitetyn Muodin huipulle -ohjelman myötä, hän sijoittui kolmanneksi. Myöhemmin hän on suunnitellut asuja ja koruja useille julkisuuden henkilöille. Otsamo suunnitteli Linnan juhliin vuonna 2010 puvun kansanedustaja Outi Mäkelälle ja vuoden 2012 juhlissa hänen suunnittelemansa puku oli muun muassa Yhdysvaltain Suomen suurlähettilään Bruce Oreckin vaimolla Codyllä. Vuoden 2014 Oscar-gaalassa Otsamon suunnittelemat puvut oli näyttelijä Joanna Haartilla ja tuottaja Elli Toivoniemellä.


title: Mert Otsamo

text: Mert Otsamon äiti on vuonna 2009 kuollut näyttelijä Kirsti Otsamo ja hänen isänsä on kotoisin Turkista, jossa Otsamo on asunut viitisen vuotta.


title: Mert Otsamo

text: Syksyllä 2013 Otsamo oli mukana Tanssii tähtien kanssa -sarjassa.


title: Jalkapallon naisten SM-sarjakausi 1999

text: Jalkapallon naisten SM-sarjakausi 1999 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Malmin Palloseura ja pronssia Turun Pyrkivä.


title: Jalkapallon naisten SM-sarjakausi 1999

text: Sarja pelattiin 10 joukkueen yksinkertaisena alkusarjana, jonka jälkeen kuusi parasta joukkuetta pelasivat kolminkertaisen yläloppusarjan alkusarjan pisteiden jäädessä voimaan. Sijoille 7–10 sijoittuneet joukkueet pelasivat Ykkösen kevätkauden lohkovoittajien kanssa kuuden joukkueen kaksinkertaisen välisarjan, jonka kolme parasta joukkuetta selvisivät SM-sarjaan ja viimeiseksi jäänyt joukkue putosi Ykköseen. Välisarjan sijoille 4–5 sijoittuneet joukkueet pelasivat Ykkösen syyskierroksen voittajien kanssa yksinkertaisen karsintasarjan, jonka voittaja selvisi SM-sarjaan.


title: Kun rakkaus voittaa (kappale)

text: Kun rakkaus voittaa on Fredin kappale, joka julkaistiin vuonna 1972 singlenä. Sen sovituksesta ja orkesterin johdosta vastaa Nacke Johansson. Kappaleen alkuperäinen versio on Drafi Deutscherin, Marcel Stellmanin ja Marin Binderin tekemä kappale "United".


title: Kun rakkaus voittaa (kappale)

text: Kappaleen melodia perustuu Marc-Antoine Charpentierin sävellykseen Te Deum. Suomenkieliset sanat on tehnyt Vexi Salmi.


title: Kun rakkaus voittaa (kappale)

text: Levy-yhtiö on Philips ja singlen luettelotunnus 6034 028. Musiikkikustantaja on Fazer ja valmistusmaa Suomi.


title: Kun rakkaus voittaa (kappale)

text: Fredin singlen kääntöpuolella on kappale "Vippaa mulle viitonen".


title: Kun rakkaus voittaa (kappale)

text: Kappale on Fredin kokoelma-albumilla "20 suosikkia – Kun rakkaus voittaa" (1997) ja 60-vuotisjuhlalevyllä "Kaikki parhaat" (2002). Sen nuotit ja suomenkieliset sanat on julkaistu "Suuren toivelaulukirjan" osassa 7.


title: Vippaa mulle viitonen

text: Vippaa mulle viitonen on alun perin Jay Gorneyn ja E. Y. Harburgin tekemä kappale "Brother, Can You Spare Me a Dime". Kappaleen alkuperäislevytys on vuodelta 1932.


title: Vippaa mulle viitonen

text: Suomessa kappaleen on levyttänyt Fredi vuonna 1972 ilmestyneen singlensä "Kun rakkaus voittaa" toisena kappaleena. (Singlen etiketissä tekijätiedoiksi on merkitty Jay Corney ja Ey Harburg).


title: Vippaa mulle viitonen

text: Suomenkieliset sanat on tehnyt Vexi Salmi. Sovituksesta ja orkesterin johdosta vastaa Nacke Johansson. Laulun alkuperäisversio kertoi 1930-luvun lamasta Yhdysvalloissa. Salmi on kertonut ottaneensa alkuperäisversiosta omaan sanoitukseensa vain idean: ""Mitä järkeä olisi ollut kertoa amerikkalaisen laman historiasta, joka suomalaisille ja varsinkin iskelmänostajille oli täysin vieras asia. Muutin paikan Petsamoksi, mutta pidin saman tunnelman."" Salmen sanoituksessa sotaveteraani muistelee kadonnutta nuoruuttaan ja sodassa menetettyä Petsamoa, jolloin kappale assosioituu vahvasti Suomen historiaan.


title: Vippaa mulle viitonen

text:
Levy-yhtiö on Philips ja singlen luettelotunnus 6034 028.
Musiikkikustantaja on Fazer ja valmistusmaa Suomi.


title: Vippaa mulle viitonen

text: Kappale on Fredin kokoelma-albumilla "20 suosikkia – Kolmatta linjaa takaisin" (1995) ja 60-vuotisjuhlalevyllä "Kaikki parhaat" (2002).


title: Vippaa mulle viitonen

text: Laulun levytti suomeksi ensimmäisen kerran Per-Erik Förars Reino Helismaan käännöksenä nimellä "Lainaat mulle lantin kait" vuonna 1959. Levytys jäi kuitenkin varsin vähälle huomiolle ja unohtui sittemmin kokonaan.


title: Vippaa mulle viitonen

text: Sielun Veljet -yhtye on levyttänyt kappaleesta live-version nimimerkillä Kullervo Kivi & Gehenna -yhtye. Kappale on kolme CD:tä sisältävällä julkaisulla "Musta laatikko" (1991). Esitys on taltioitu Vanhalla ylioppilastalolla 9. maaliskuuta 1990. Kappale on myös Sielun Veljien "Onnenpyörä" -EP:n laajennetulla CD-versiolla, joka ilmestyi vuonna 2005.


title: Vippaa mulle viitonen

text: Vuonna 1995 kappale oli mukana suomalaislaulaja Bablon albumilla "Paikka auringossa". Versio on myös Bablon kokoelmalevyllä "20 suosikkia – Paikka auringossa" (1997).


title: Vippaa mulle viitonen (täsmennyssivu)

text: Vippaa mulle viitonen voi viitata seuraaviin asioihin:


title: Kakkosen kausi 1997

text: Kakkosen kausi 1997 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat kahdessa lohkossa kolmen joukkueen yksinkertaisen karsintasarjan Ykkösen kahden putoamissarjan kolmanneksi viimeisten joukkueiden kanssa. Sarjasta selvisi voittaja Ykköseen. Sijalle 10 sijoittuneet joukkueet karsivat Kakkosen sarjapaikasta Kolmosen joukkueiden kanssa. Sijalle 11–12 sijoittuneet joukkueet putosivat suoraan Kolmoseen.


title: Kakkosen kausi 1997

text: Suoraan Ykköseen nousivat Atlantis FC, Joutsenon Kullervo, KPV-j (KPV:n juniorit) ja Kajaanin Haka. Karsintojen kautta Ykköseen nousi Nokian Pyry.


title: Kakkosen kausi 1997

text: EIF ja KaaPo pelasivat uusinnan paikasta Ykkösen karsintaan, jonka EIF voitti 4–2.


title: Kakkosen kausi 1997

text: HPS ja Pallo-Lahti pelasivat uusinnan säilymisestä Kakkosessa, jonka HPS voitti 2–1.Vantaan Jalkapalloseura säilytti paikkansa Kakkosessa yhteismaalein 4–2.Pallo-Lahti säilytti paikkansa Kakkosessa yhteismaalein 3–2.Sepsi-78 säilytti paikkansa Kakkosessa yhteismaalein 10–4.Rovaniemen Kanuunat säilytti paikkansa Kakkosessa vierasmaalisäännöllä.


title: Paul Tanui

text: Paul Kipngetich Tanui (s. 22. joulukuuta 1990) on kenialainen kestävyysjuoksija, olympia- ja MM-mitalisti.


title: Paul Tanui

text: Tanui saavutti Rio de Janeiron olympialaisissa 2016 hopeaa 10 000 metrin juoksussa ajalla 27.05,64. Moskovan MM-kilpailuissa 2013 hän sijoittui 10 000 metrillä pronssille ajalla 27.22,61. Tanui saavutti pronssimitalin samalla matkalla myös Pekingin MM-kilpailuissa 2015 ajalla 27.02,83 ja Lontoon MM-kilpailuissa 2017 ajalla 26.50,60. Daegussa 2011 hän oli 10 000 metrillä yhdeksäs.


title: Paul Tanui

text: Tanui saavutti maastojuoksun MM-kilpailujen henkilökohtaisessa kilpailussa hopeaa Punta Umbriassa 2011 ja sijoittui kahdeksanneksi Bydgoszczissa 2010. Hän voitti kummallakin kerralla joukkuekilpailun maailmanmestaruuden. Nuorten kilpailussa hän sijoittui 2009 neljänneksi ja voitti kultaa joukkuekilpailussa.


title: Paul Tanui

text: Lähteet: Tilastopaja, IAAF


title: Buckley-luokka

text: Buckley-luokka eli TE-luokka () oli toisessa maailmansodassa palvellut Yhdysvaltain laivaston saattuehävittäjäluokka. Aluksia tilattiin 154, mutta niistä valmistui ainoastaan 102. Alukset tunnetaan myös nimellä pitkä runkoinen saattuehävittäjä. Ne palvelivat saattueidensuojaus sekä sukellusveneidentorjuntatehtävissä.


title: Buckley-luokka

text: Luokan aluksissa oli General Motorsin valmistama höyrytoiminen turbo-sähköinen voimansiirto. Alusten elementit koottiin ympäri Yhdysvaltoja ja ne ainoastaan kasattiin hitsaamalla kokoamistelakoilla.


title: Buckley-luokka

text: Luokan nimikkoalus "USS Buckley" laskettiin vesille 9. tammikuuta 1943. Luokan aluksista luovutettiin kaikkiaan 46 Kuninkaalliselle laivastolle, jossa ne muodostivat fregateiksi luokiteltuina Captain-luokan, loppujen palvellessa Yhdysvaltain laivastossa. Yhdysvaltain laivasto muutti kuusi alusta nopeiksi kuljetusaluksiksi (APD) jo valmistuksen aikana ja lisäksi 37 muutettiin myöhemmin.


title: Buckley-luokka

text: Toisen maailmansodan päätyttyä jäljelle jääneet luokan alukset luovutettiin Taiwanille, Etelä-Korealle, Chilelle, Meksikolle sekä muille halukkaille. Loput alukset siirrettiin reserviin, kunnes ne romutettiin.


title: Nurkse

text: Nurkse on seuraavien henkilöiden sukunimi:


title: Yleisluistelun Suomen-mestaruuskilpailut 1913

text: Suomen luistelumestaruudesta 1913 kilpailtiin Vaasan raviradalla 1.-2. helmikuuta. Kilpailuun osallistui kaikkiaan 7 luistelijaa. Gunnar Strömstén voitti mestaruuden voitettuaan kaksi matkaa. Mestaruus ratkaistiin sijalukupistein. Ensimmäisen kerran vuoden 1897 jälkeen kilpailussa luisteltiin neljä matkaa.


title: Get Shorty – hyvä pätkä

text: Get Shorty – Hyvä pätkä on vuonna 1995 ensi-iltansa saanut Barry Sonnenfeldin ohjaama elokuva. Elokuva perustuu Elmore Leonardin romaaniin "Hyvä pätkä = Get shorty".


title: Blow Out – viimeinen todistaja

text: Blow Out – viimeinen todistaja on vuonna 1981 ensi-iltansa saanut Brian De Palman ohjaama elokuva.


title: Blow Out – viimeinen todistaja

text: Kauhupornoelokuvia tekevä elokuvaäänittäjä (John Travolta) äänittää vahingossa todisteen, joka todistaa auto-onnettomuuden olleen poliittinen murha ja sen jälkeen äänittäjä havaitsee olevansa itse vaarassa. Elokuva mukailee tarinaltaan Michelangelo Antonionin kulttielokuvaa "Blow-Up" (1966), satirisoi elokuvantekoa ja viittaa moniin muihinkin tunnettuihin elokuviin.


title: Blow Out – viimeinen todistaja

text: "Video-oppaassa" vuodelta 1994 Kati Sinisalo antaa "Blow Outille" kolme tähteä viidestä, mikä vastaa sanallista arviota ”hyvä”.


title: Le sette fatiche di Alì Babà

text: Le sette fatiche di Alì Babà (”Ali Baban seitsemän tehtävää”) on vuonna 1962 valmistunut italialainen seikkailuelokuva. Peplum-tyylilajia "Tuhannen ja yhden yön" satuaiheeseen yhdistelevän elokuvan on ohjannut Emimmo Salvi. Sen päähenkilöä Ali Babaa esittää iranilainen kehonrakentaja Iloosh Khoshabe alias Rod Flash Ilush.


title: Le sette fatiche di Alì Babà

text: Ali Baba saa tehtäväkseen viedä Seesamvuoren aarteeseen kuuluva kruunu Šīrāzin hallitsijalle Hassam Beille, jonka maan rosvopäällikkö Mustafa on valloittanut. Kruunun piilottanut Ali joutuu Mustafan kiduttamaksi, mutta Hassam Bein tytär Lotus auttaa häntä pakenemaan. Sankariin rakastunut Lotus jää Mustafan vangiksi, kunnes Ali Baba rosvoineen vapauttaa hänet ja kapinaan nouseva kansa kukistaa rosvopäällikön.


title: Le sette fatiche di Alì Babà

text: Totalscope-laajakangastekniikalla Estmancolor-väreissä kuvattu "Le sette fatiche di Alì Babà" on Emimmo Salvin toinen ohjaustyö lähes samalla miehityksellä tehdyn "Vulcano, figlio di Gioven" jälkeen. Se on halvalla toteutettu yksinkertainen seikkailuelokuva, jonka juoni noudattaa tavanomaista peplum-kaavaa. Tyylilajin kliseistä ovat jäljellä vain pitkälliset ja tarpeettoman monimutkaiset kidutuskohtaukset, eksoottinen tanssiesitys, koominen kääpiö ja pari taikatemppua. Puolialastomana liehuva Iloosh Khoshabe on poikkeuksellisen lihaksikas Ali Baba ja Bella Cortez hänen kaunis, mutta vastahakoinen rakastettunsa. Kohtuullisen hyvin menestyneen elokuvan jälkeen Salvi teki vielä toisenkin itämaisen seikkailun "Simbad contro i sette saraceni" (”Sinbad vastaan seitsemän saraseeniä”, 1964).


title: Le sette fatiche di Alì Babà

text: "Le sette fatiche di Alì Babà" julkaistiin Ranskassa nimellä "Les nouvelles aventures d’Ali Baba" (”Ali Baban uudet seikkailut”), Saksassa "Die Rache des Ali Baba" (”Ali Baban kosto”) ja Espanjassa "El gran justiciero" (”Suuri tasoittaja”). Yhdysvalloissa se tunnetaan nimillä "The Seven Tasks of Ali Baba" ja "Ali Baba and the Sacred Crown" (”Ali Baba ja pyhä kruunu”). Televisiossa harvoin nähty elokuva on saatavilla yhdysvaltalaisen Something Weird Videon heikkotasoisena TV-kopiona sekä saksalaisena videokasettina nimellä "Die Jäger des Sarazenenschatzes" (”Saraseeniaarteen metsästäjä”).


title: Häkkiset

text: Häkkiset ("Cribraria") on limasienisuku. Suvun lajeja on aiemmin liitetty myös sukuihin "Dictydium" ja "Heterodictyon". Häkkisten suvun yli 40:stä lajista on Suomesta löydetty kuuttatoista.


title: Häkkiset

text: Häkkisten sporangiot eli itiöpesäkkeet ovat muodoltaan pallomaisia tai päärynämäisiä ja reikäisyytensä vuoksi häkkiä muistuttavia. Ne ovat läpimitaltaan 0,1–2 mm, lajista riippuen. Koko sporangion täyttää vaalea, useimmiten vaihtelevan kellansävyinen itiöpöly. Peridiossa eli itiöpesäkkeen pintakelmussa on jyväsiä, jotka erottuvat läpivalaisumikroskoopissa hohtavina.


title: Matthias Mayer

text: Matthias Mayer (s. 9. kesäkuuta 1990) on itävaltalainen alppihiihtäjä ja olympiavoittaja.


title: Matthias Mayer

text: Nuorten MM-kilpailuissa 2008 Mayer sijoittui hopealle supersuurpujottelussa. Schladmingin MM-kilpailuissa 2013 hän sijoittui supersuurpujottelussa viidenneksi, superalppiyhdistetyssä 10:nneksi ja syöksylaskussa 13:nneksi. Sotšin olympialaisissa 2014 hän voitti syöksylaskussa kultaa 0,06 sekunnin erolla Christof Innerhoferiin. Suurpujottelussa hän oli kuudes ja superalppiyhdistetyssä kolmastoista. Vailin / Beaver Creekin MM-kilpailuissa 2015 hän sijoittui supersuurpujottelussa neljänneksi, alppiyhdistetyssä 11:nneksi ja syöksylaskussa 12:nneksi. Sankt Moritzin MM-kilpailuissa 2017 hän oli syöksylaskussa yhdestoista.


title: Matthias Mayer

text: Mayer voitti supersuurpujottelun olympiakultaa 2018 Pyeongchangissa 0,13 sekunnin erolla Beat Feuziin. Syöksylaskussa hän oli yhdeksäs.


title: Matthias Mayer

text: Alppihiihdon maailmancupissa Mayer kilpaili ensimmäisen kerran Sestrieren superalppiyhdistetyssä helmikuussa 2009. Maailmancupin pisteille hän pääsi ensimmäisen kerran helmikuussa 2011 Hinterstoderin supersuurpujottelussa sijoittuen 23:nneksi. Kymmenen parhaan joukkoon hän sijoittui ensimmäisen kerran Lake Louisen supersuurpujottelussa marraskuussa 2011 oltuaan kahdeksas. Ensimmäisen palkintokorokesijoituksensa Mayer saavutti Kitzbühelin supersuurpujottelussa tammikuussa 2013 oltuaan toinen. Hän sijoittui kaudella 2012–2013 supersuurpujottelucupissa kolmanneksi.


title: Matthias Mayer

text: Joulukuussa 2013 Mayer sijoittui toiseksi Lake Louisen supersuurpujottelussa. Maaliskuussa hän saavutti kolmossijat Kvitfjellin supersuurpujottelussa sekä syöksylaskussa ja voitti syöksylaskun Lenzerheiden maailmancup-finaalissa. Maailmancupin kokonaiskilpailussa hän oli kaudella 2013–2014 yhdeksäs, supersuurpujottelucupissa neljäs ja syöksylaskucupissa viides. Kaudella 2014–2015 hän voitti Saalbachin syöksylaskun ja supersuurpujottelun. Hän sijoittui toiseksi Lake Louisen ja Kitzbühelin supersuurpujottelussa sekä Santa Caterinan syöksylaskussa. Kolmas hän oli Garmisch-Partenkirchenin syöksylaskussa. Maailmancupin kokonaiskilpailussa hän sijoittui yhdeksänneksi, supersuurpujottelun maailmancupissa kolmanneksi ja syöksylaskun maailmancupissa neljänneksi.


title: Matthias Mayer

text: Mayer sijoittui kaudella 2015–2016 toiseksi Lake Louisen supersuurpujottelussa. Seuraavalla kaudella hän voitti Kitzbühelin supersuurpujottelun ja oli toinen Kvitfjellin syöksylaskussa. Kaudella 2017–2018 hän sijoittui Lake Louisen syöksylaskussa toiseksi sekä Val Gardenan supersuurpujottelussa, Wengenin syöksylaskussa ja Kitzbühelin supersuurpujottelussa kolmanneksi. Hän voitti syöksylaskun Åren finaalitapahtumassa. Hän sijoittui maailmancupin kokonaiskilpailussa yhdeksänneksi. Kaudella 2018–2019 hän oli toinen Bormion supersuurpujottelussa.


title: Huumeiden dekriminalisointi

text: Huumeiden dekriminalisoinnilla tarkoitetaan sellaista päihdepoliittista mallia, jossa huumekieltolakeja kevennetään tai poistetaan. Tämä voi tarkoittaa huumausaineiden käytön ja hallussapidon rangaistavuuden vähentämistä tai poistamista ja huumekaupan ja -valmistuksen sallimista valtion kontrollin alaisuudessa. Dekriminalisointia perustellaan sillä että kieltolakipolitiikka ei ole onnistunut vähentämään käyttöä rikosoikeudellisilla seuraamuksilla, huumekaupan verottamisen mahdollisuudella, huumeisiin liittyvän rikollisuuden vähentämisen mahdollisuudella ja aikuisen ihmisen itsemääräämisoikeudella. Jotkut perustelevat dekriminalisointia myös sillä, että rankaiseminen leimaa käyttäjiä, aiheuttaa syrjäytymistä ja heikentää heidän hakeutumistaan sosiaali- ja terveyspalveluiden pariin.


title: Huumeiden dekriminalisointi

text: Lukuisat päihdepoliittiset uudistukset uudella vuosituhannella koskevat kannabiksen asemaa lainsäädännössä. Tämä kappale käsittelee laajempia tai muihin aineisiin liittyviä uudistuksia.


title: Huumeiden dekriminalisointi

text: Yhdistyneiden kansakuntien (YK) Maailman terveysjärjestö WHO teki vuonna 2008 tutkimuksen päihteiden (alkoholi, tupakka, kannabis ja kokaiini) käytön yleisyydestä 17:ssä eri maassa. Päihteiden käytön yleisyyden todettiin vaihtelevan huomattavasti eri maiden välillä, mutta lainsäädännöllä oli vähäinen yhteys huumeiden käytön yleisyyteen.


title: Huumeiden dekriminalisointi

text: Eurooppalaiset kansalaisjärjestöt ovat olleet aloitteellisia huumepolitiikan liberalisoinnin suuntaan vaatimalla Euroopan parlamenttia tutkimaan sen toimivuutta. Tähän vaatimukseen vastattiin tutkimuksella, jonka tulokset julkaistiin 10. maaliskuuta 2009 julkaistussa Reuter-Trautmann-raportissa. Tutkimuksessa havaittiin lukuisia ongelmia ja todettiin politiikan olevan pääosin tehotonta. Raportin pohjalta kansalaisjärjestöt vaativat edelleen EU:lta huumepolitiikan radikaalia muutosta. EU:n on kansalaisjärjestöjen vaatimuksen mukaan valmisteltava esitys YK:lle kansainvälisen huumepolitiikan muuttamisesta.


title: Huumeiden dekriminalisointi

text: WHO kehotti heinäkuussa 2014 julkaisemassaan HIV-vastaisessa ohjeistuksessa valtioita tukemaan kaikkien huumausaineiden käytön dekriminalisointia, vankeuden välttämiseksi. WHO:n lausunnon seurauksena tanskalaiset poliitikot ilmoittivat että Tanskan huumausainepolitiikkaa tullaan tarkastamaan.


title: Huumeiden dekriminalisointi

text: YK:n ihmisoikeusvaltuutettu kehotti loppuvuodesta 2015 YK:n jäsenmaita luopumaan käyttäjien rankaisemisesta, koska se haittaa hoitoon hakeutumista ja pääsemistä ja lisää riskialttiita käyttötapoja.


title: Huumeiden dekriminalisointi

text: Kansainvälinen huumausainevalvontalautakunta (INCB) totesi raportissaan vuonna 2016, etteivät Yhdistyneiden kansakuntien sopimukset velvoita jäsenmaita rankaisemaan huumausaineiden käytöstä. INCB suositteli käyttäjien rankaisemisen sijaan ennaltaehkäisyä, koulutusta, hoitoa ja kuntouttamista, ja resurssien kohdistamista järjestäytyneeseen huumekauppaan.


title: Huumeiden dekriminalisointi

text: Vuonna 2016 lääketieteen aikakauslehti The Lancetin ja Yhdysvaltalaisen Johns Hopkinsin yliopiston perustama komissio kritisoi rikosoikeuteen perustuvaa huumausainepolitiikkaa siitä, että se on epäonnistunut huumeiden käytön hillitsemisessä, aiheuttanut kärsimystä ja osaltaan vaikuttanut veriteitse leviävien tautien epidemiaan. Komission mukaan huumausainepolitiikan tulisi perustua tutkimustietoon käytettyjen keinojen vaikuttavuudesta, ja huumeiden haittoja tulisi pyrkiä vähentämään sosiaalipolitiikan keinoin samalla tavalla kuin epäterveellisen ruuan, tupakan ja alkoholin kohdalla on tehty. Myöhemmin samana vuonna lääketieteen aikakauslehti BMJ yhtyi pääkirjoituksessaan näihin päätelmiin.


title: Huumeiden dekriminalisointi

text: Kesäkuussa 2017 WHO ja YK kehoittivat terveydenhoidossa tapahtuvan syrjinnän vastaisessa lausunnossaan valtioita tarkastamaan tai kumoamaan käyttörikoslakejaan.


title: Huumeiden dekriminalisointi

text: Maaliskuussa 2018 EU:n oikeus- ja sisäasiain neuvosto antoi lausunnon, jossa todettiin EU:n huumestrategian pohjalta, että seuraamusten tulee perustua näyttöön niiden vaikuttavuudesta ja huumeiden käytöstä rankaisemisen tilalle tulee löytää vaihtoehtoisia seuraamuksia.


title: Huumeiden dekriminalisointi

text: Vuoden 2012 Juristikirjeen tekemään suureen juristikyselyyn vastasi 300 juristia. Kun juristeilta kysyttiin, mitä säädöksiä he kumoaisivat, eniten mainintoja saivat huumausaineen käyttöön ja mietoihin huumeisiin liittyvä kriminalisointi. A-klinikkasäätiö tuki juristien näkemystä ottamalla kannan, jonka mukaan huumausainelakia voitaisiin muuttaa niin, ettei mietojen huumeiden käytöstä rangaistaisi, jos sen sijasta syntyisi jonkinlainen hoitoonohjausjärjestelmä.


title: Huumeiden dekriminalisointi

text: Kesällä 2014 silloinen hallituspuolue Vihreä liitto kirjasi vuosien 2015–2019 tavoiteohjelmaansa, että rikoslaissa huumausaineiksi määriteltyjen laittomien päihteiden käytöstä ja hallussapidosta omaan käyttöön ei pidä rangaista, ja että huumausainepolitiikan painopiste siirretään rangaistuksista haittojen vähentämiseen. Lisäksi tavoiteohjelmassa vaadittiin, että kannabiksen omaan käyttöön tapahtuvan kasvatuksen rikosoikeudellisesta rangaistavuudesta luovutaan.


title: Huumeiden dekriminalisointi

text: Suomessa huumeiden käytön dekriminalisointia ajavat useat järjestöt, muun muassa Humaania päihdepolitiikkaa ry ja Sininauhaliitto.


title: FC Juniors OÖ

text: FC Juniors OÖ (vuoteen 2017 FC Pasching) on jalkapalloseura Paschingin kaupungista. Seura perustettiin 2007, kun ASKÖ Pasching ja SK Austria Kärnten fuusioituivat. Seura pelaa Itävallan toiseksi korkeimmalla sarjatasolla 2. Ligassa. Seura voitti Itävallan Cupin kaudella 2012–13 ja eteni näin seuraavalla kaudella Eurooppa-liigaan.


title: Hankkijan lippalakki

text: Hankkijan lippalakki on maatalouskauppa Hankkijan mainospäähine, josta yleisyytensä takia tuli eräänlainen maaseudun miehen tunnus 1970-luvulla.


title: Hankkijan lippalakki

text: Oranssista puuvillakankaasta ommeltua ja mustalla muovilipalla varustettua lakkia valmisti Hankkijalle Keskimäen Neulomo Ky (nykyisin V. Keskimäki Oy) Ilmajoella. Lakkia jaettiin mainoslahjana 1970–1980-luvuilla kaikissa Hankkijan toimipisteissä, kaupantekijäisinä, maatalousnäyttelyissä ja muissa yleisötilaisuuksissa. Sitä käytettiin myös Hankkijan henkilökunnan riennoissa ja yrityksen huoltomiesten työpäähineenä. Lakkeja valmistettiin tiettävästi kymmeniä tuhansia kappaleita.


title: Hankkijan lippalakki

text: Hankkija-lakki oli tuttu näky 1970-luvun maaseudulla. Kun muunlaiset kesäpäähineet alkoivat olla poissa muodista ja kauppojen valikoimista, miehet pitivät lakkia kaikkialla naisväen mahdollisesta vastustuksesta huolimatta.


title: Hankkijan lippalakki

text: Lippalakissa näkyvä Keskusosuusliike Hankkijan logo on peräisin 1930-luvulta. Mainostoimisto Erva-Latvalan tuolloin luoma tunnus, ”kolme tarkastusmerkkiä”, muotoiltiin uudelleen 1970-luvun alussa, jolloin myös oranssi otettiin Hankkijan tunnusväriksi entisen vihreän tilalle. Oranssi kausi jatkui aina 1980-luvun puoliväliin.


title: Hankkijan lippalakki

text: Hankkijan lippalakki kuuluu ainakin Maatalousmuseo Saran ja Metsämuseo Luston kokoelmiin. Päähine on otettu myös uustuotantoon, ja aidot lakit ovat keräilykohteita.


title: Shiman sairaala

text: Shiman sairaala (jap. 島病院, Shima byōin) on japanilaisessa kaupungissa, Hiroshimassa sijainnut yksityissairaala. Sairaalan johtajana toimi sen omistaja ja perustaja tohtori Kaoru Shima. Sairaala oli toimintatyypiltään kirurginen sekä sisäelimien sairauksiin erikoistunut, ja siinä tehtiin leikkausoperaatioita. Toisen maailmansodan loppuvaiheissa alkoi Shiman sairaala kärsiä pahasta materiaalivajeesta. Hoitotarvikkeita sekä lääkeaineita alkoi olla yhä vaikeampaa saada toimitettua.


title: Shiman sairaala

text: Erotukseksi mainittakoon, että niin kutsuttuna "Atomisairaala"na nimitettiin Hiroshimassa olevaa Punaisen Ristin sairaalaa. Se säilyi pommitustuhoista toimintakykyisenä. Punaisen Ristin sairaala erikoistui myöhemmin säteilyvammojen hoidossa.


title: Shiman sairaala

text: Sairaalan historiallinen merkitys korustui siinä, että se oli "Little Boy" -nimisen atomipommin osumakohta ja kaiken hävityksen keskipiste eli hyposentrumi. Pommi pudotettiin Enola Gay -nimisestä B-29 pommituskoneesta 6. elokuuta 1945 ja sen tähtäyspisteenä oli ollut sairaalasta 300 metrin päässä sijainnut Aioin silta. Sairaala tuhoutui niin täydellisesti, ettei siitä jäänyt juurikaan mitään jäljelle: esimerkiksi sen sisääntulon yhteydessä olleet kiviset pilarit olivat kokonaan sulaneet. Kaikki siinä olleet henkilöt kuolivat, niin potilaat kuin hoitohenkilökuntakin. Lisäksi uhreissa oli potilaitten omaisia, jotka olivat tulleet tarjoamaan hoidettaville aamupalaa. Japanilaisen käytännön mukaan: läheiset huolehtivat hoidossa olevalle tämän tarvitseman ruokahuollon, eikä sairaalan taholta kuten muun muassa länsimaissa.


title: Shiman sairaala

text: Tohtori Shima oli itse potilaskäynnillä pommituksen aikaan muualla. Hän oli Hiroshiman lähistöllä maaseudulla, tarpeeksi etäällä atomipommin räjähdysvaikutuksista. Näin ollen Shima selvisi ydinräjähdyksestä loukkaantumatta, eikä esimerkiksi ollut niin kutsuttu hibakusha. Sodan jälkeen Shiman sairaala toimi edelleen, täydellisesti uudelleenrakennettuna.


title: Nicola Piovani

text: Nicola Piovani (s. 26. toukokuuta 1946 Rooma) on italialainen säveltäjä, pianisti ja kapellimestari, joka tunnetaan erityisesti elokuvamusiikistaan.


title: Nicola Piovani

text: Piovani sai parhaan musiikin Oscarin elokuvasta Kaunis elämä ("La vita è bella") vuonna 1998. Kaikkiaan hän on säveltänyt musiikkia yli 130 elokuvaan.


title: Nicola Piovani

text: Vuoden 2008 Cannesin elokuvajuhlilla Piovanille myönnettiin Ordre des Arts et des Lettres -kunniamerkki.


title: Nikolai Goc

text: Nikolai Goc (s. 17. kesäkuuta 1986 Calw, Saksa) on saksalainen jääkiekkoilija. Adler Mannheimissa vuodesta 2010 lähtien pelannut Goc on pelipaikaltaan puolustaja. Hänellä on kaksi jääkiekkoilevaa veljeä, Marcel ja Sascha.


title: P-Kloorifenoli

text: p-Kloorifenoli eli 4-kloorifenoli (CHClO) on yksi kloorifenoleista. Sen isomeereja ovat o- ja m-kloorifenolit. Yhdistettä käytetään lähtöaineena orgaanisissa synteeseissä valmistettaessa muun muassa väriaineita ja lääkkeitä.


title: P-Kloorifenoli

text: Huoneenlämpötilassa p-kloorifenoli on valkoisia tai kellertäviä kiteitä. Yhdiste liukenee vain hieman veteen, mutta liukenee paremmin orgaanisiin liuoksiin. Klooriatomista johtuen p-kloorifenoli on fenolia voimakkaampi happo.


title: P-Kloorifenoli

text: p-Kloorifenolia valmistetaan klooraamalla fenolia. Käytettäessä klooria ja katalyyttinä alumiinikloridia muodostuu p- ja o-isomeerien seos, jossa p/o-suhde on noin 1,65. Reaktio on vieläkin selektiivisempi p-kloorifenolin suhteen, kun liuottimena käytetään polaarisia liuottimia, kuten asetonitriiliä tai nitrobentseeniä, alkyyli- tai aryylisulfidien, kuten difenyylisulfidin, toimiessa aktivoivina yhdisteinä tai erityisesti käytettäessä klooraavana reagenssina sulfuryylikloridia. p-Kloorifenolia voidaan valmistaa myös p-diklooribentseenin hydrolyysillä tai 2,3,4,4,5,6-heksakloorisykloheksa-2,5-dien-1-onin ja fenolin välisellä reaktiolla.


title: P-Kloorifenoli

text: p-Kloorifenolia käytetään väriaineteollisuudessa käytettävän kinitsariinin ja kinitsariinijohdannaisten valmistamiseen, fungisidien, kuten diklorofeenin ja triadimefonin ja lääkkeiden kuten klofibraatin valmistamiseen. Yhdisteestä voidaan valmistaa myös hydrolysoimalla hydrokinonia tai ammonolyysillä p-aminofenolia.


title: Yarnell Hillin metsäpalo

text: Yarnell Hillin metsäpalo oli salamaniskun sytyttämä maastopalo Arizonassa Yhdysvalloissa heinäkuussa 2013. Tuli levisi tuulisen ja kuuman sään vuoksi nopeasti, minkä lisäksi alueella on pitkään kärsitty kuivuudesta. 19 palomiestä surmannut tulipalo oli WTC:n terrori-iskujen jälkeen pahin palomiehiä kohdannut työtapaturma.


title: Yarnell Hillin metsäpalo

text: Palo saatiin hallintaan 10. heinäkuuta.


title: 130 Elektra

text: 130 Elektra on suuri päävyöhykkeen asteroidi, joka löydettiin 17. helmikuuta 1873. Asteroidin löysi Christian Heinrich Friedrich Peters, ja se on todennäköisesti nimetty Elektran, kreikkalaisen mytologian Klytaimnestran ja Agamemnonin tyttären, mukaan. Asteroidi voidaan luokitella G-tyypin (Cereksen kaltaiseksi) asteroidiksi.


title: 130 Elektra

text: Elokuussa 2003 130 Elektraa havaittiin kiertävän pieni kuu, S/2003 (130) 1. Kuun kiertoradan tarkat ominaisuudet ovat tuntemattomat, mutta se kiertänee asteroidin noin 3,92 päivässä. Kuun radan isoakselin puolikas on noin 1252 km.


title: Jalkapallon II divisioonan kausi 1976

text: Jalkapallon II divisioonassa 1976 pelattiin kolmessa kahdentoista joukkueen lohkossa kaksinkertainen sarja, jonka päätteeksi lohkon voittaja nousi seuraavaksi kaudeksi I divisioonaan, ja kolme viimeistä vastaavasti putosi III divisioonaan.


title: Jalkapallon II divisioonan kausi 1976

text: Ottelut


title: Jalkapallon II divisioonan kausi 1976

text:
Ottelut
Ottelut


title: X-Kaliber 2097

text: X-Kaliber 2097 (, "Sword Maniac") on vuonna 1994 julkaistu videopeli. Peli sijoittuu vuoteen 2097 New Yorkissa. Maailmaa hallitsevat sotaherrat. X-Kaliber on pelissä käytettävä mahtava ase.


title: X-Kaliber 2097

text: Pelin musiikit on tehnyt Psykosonik.


title: Sal Borgese

text: Sal (Salvatore) Borgese (myös "Borghese", s. 5. maaliskuuta 1937 Rooma) on italialainen näyttelijä.


title: Sal Borgese

text: Calabrialaisperäinen Borgese aloitti elokuvauransa akrobaattina ja sijaisnäyttelijänä esiintyen kymmenissä seikkailufilmeissä. 1960-luvun alusta lähtien hän näytteli sympaattisen roiston rooleja lukuisissa eri tyylilajeja edustavissa viihde-elokuvissa. Borghese mainitaan niiden alkuteksteissä usein taiteilijanimillä kuten "Mark Trevor".


title: Fred Rogers

text: Fred McFeely Rogers (20. maaliskuuta 1928 – 27. helmikuuta 2003) oli yhdysvaltalainen juontaja ja säveltäjä. Hänet tunnetaan parhaiten juontamastaan lasten televisio-ohjelmasta "Mister Rogers' Neighborhood" (esitettiin televisioverkko PBS:llä vuosina 1968–2000). Ohjelmassa Rogers opetti lapsia ja painotti sitä, että jokainen on hyvä juuri sellaisena kuin on. Kyseessä on myös PBS:n pisimpään säännöllisesti esitetty ohjelma. Rogersista on sanottu, että hän antoi yhdysvaltalaisille lapsille ”lempeän moraalisen esimerkin” yli 30 vuoden ajan.


title: Fred Rogers

text: Rogersille on myönnetty useita tunnustuksia, kuten Presidential Medal of Freedom (yhdysvaltain korkein siviilikunniamerkki) ja neljä Emmy-palkintoa. Vuonna 1998 hän sai tähden Hollywood Walk of Famelle.


title: Aioin silta

text: Aioin silta () on Hiroshimassa, Japanissa sijaitseva silta. Se halkoo Honkawan joen haarautumaa jokisuistossa ja siitä erkanee Motoyasujoki. Silta oli jokseenkin tarkkaan ottaen T-kirjaimen muotoinen ja sitä kuvailtiin lajissaan Hiroshiman kauneimpana. T:n malliseksi sillan oli tehnyt siinä keskivaiheilla ollut erillisliittymä. Aioin silta oli maailman ensimmäisen atomipommituksen tähtäyspiste.


title: Aioin silta

text: Aioin sillan valitsi tähtäyskohdaksi pomminpudottaja Thomas W. Ferebee itse kenraali Curtis LeMayn pyynnöstä. Valinnan hyväksyi pommin pudottaneen lentokone Enola Gayn päällikkö, eversti Paul Tibbets. Sillan lähettyvillä sijaitsi eräs merkittävän tärkeä sotilaallinen kohde, Hiroshiman linna. Se tuhoutui sangen pahoin, ja vain noin joka kymmenes linnasta ollut selviytyi pommituksesta. Pommin osui 300 metrin päähän sillasta, ja hyposentrumiksi muodostui tällöin Shiman sairaala.


title: Aioin silta

text: Nykyään silta on merkittävä osa Hiroshiman rauhanpuistoa. Aioin sillan itäpäässä, linnan suunnassa sijaitsee myös Hiroshiman rauhanmuistomerkki.


title: NML Cygni

text: NML Cygni ("NML Cyg") on kirkas punainen hyperjättiläistähti Joutsenen tähdistössä. Se on tällä hetkellä toiseksi suurin tunnettu tähti; tähden säteen on arvioitu vastaavan jopa 1 650 Auringon sädettä. Tähden massa vastaa noin 25–40 Auringon massaa.


title: Terra (Jenni Vartiaisen albumi)

text: Terra on Jenni Vartiaisen kolmas studioalbumi. Sen on tuottanut Jukka Immonen ja sen julkaisi Warner Music Finland 4. lokakuuta 2013. Albumin ensimmäinen single, ”Junat ja naiset”, julkaistiin elokuussa 2013. Vartiainen on kertonut "Terran" olevan kahden edellisen albuminsa kanssa muodostuvan trilogian päätösosa. Albumia myytiin kolmessa päivässä tuplaplatinalevyyn oikeuttava määrä, yli 50 000 kappaletta. Albumi nousi ensimmäisellä listaviikollaan Suomen virallisen albumilistan ensimmäiseksi.


title: Terra (Jenni Vartiaisen albumi)

text: Vartiainen sai inspiraation albumin tekoon Lofooteilta, jossa hän vieraili kahden vuoden verran kestäneen keikkataukonsa aikana. Osana albumin julkaisua Vartiainen aloittaa uuden kiertueen saman vuoden marraskuussa.


title: Terra (Jenni Vartiaisen albumi)

text: Albumista julkaistiin 3. lokakuuta 2014 "platinapainos", joka sisältää kolme uutta kappaletta sekä akustiset versiot kappaleista ”Selvästi päihtynyt”, ”Suru on kunniavieras” ja ”Minä sinua vaan”.


title: Terra (Jenni Vartiaisen albumi)

text: Levyltä julkaistuista kuudesta singlestä radiolistan kärkeen ovat nousseet ennätykselliset viisi singleä. Poikkeuksena jouluksi 2013 radiosoittoon julkaistu joululaulu ”Tule meille jouluksi”.


title: Sneremåla

text: Sneremåla on kylä Emmabodan kunnassa Kalmarin läänissä Etelä-Ruotsissa. Kylä sijaitsee Vissefjärdan pitäjän alueella noin 8 kilometriä Vissefjärdan taajamasta lounaaseen. Kylässä on useita maatiloja, joihin kuuluvat Sneremåla Östergård, Sneremåla Västergård ja Sneremåla Gård.


title: Sneremåla

text: Kylän kaksi suurinta järveä ovat Nätterhövden ja Sidlången. Nätterhövden ulottuu koko eteläisen Sneremålan ja Guttamålan alueelle ja Buskahultin pohjoisosiin. Kråkgölin pieni järvi sijaitsee Kroksmålan suunnalla pohjoisessa. Näiden kolmen järven välissä virtaa pieniä "puroja". Sneremålan kasvilajisto on rikasta erityisesti metsissä, jotka saavat ravinteensa edellä mainituista järvistä.


title: Sneremåla

text: Sneremålassa on paljon peltoja ja niittymaita, joilla on ollut kivimuurit 1800-luvulta lähtien.


title: Ranveer Singh

text: Ranveer Singh (oik. Ranveer Singh Bhavnani, s. 6. heinäkuuta 1985 Mumbai, Maharashtra) on intialainen näyttelijä, joka työskentelee hindinkielisissä elokuvissa. Hän teki ensiesiintymisensä Yash Raj Filmsin romanttisessa komediaelokuvassa "Band Baaja Baaraat" (2010), mistä hän voitti useita palkintoja, mukaan lukien parhaan miestulokkaan Filmfare Awards -palkinnon.


title: Ranveer Singh

text: Myöhemmin Singh on näytellyt huijaria romanttisessa komediassa "Ladies vs Ricky Bahl" (2011), valeasuista ryöstäjää draamaelokuvassa "Lootera" (2013) ja Shakespearen Romeoon pohjautuvaa hahmoa traagisessa rakkauselokuvassa "Goliyon Ki Raasleela Ram-Leela" (2013), josta tuli yksi hänen menestyneimmistä elokuvistaan. Singh voitti parhaan miespääosan Filmfare Awards -palkinnon roolistaan Baji Rao I:nä historiallisessa rakkauselokuvassa "Bajirao Mastani" (2015).


title: Ranveer Singh

text: Singh meni naimisiin näyttelijä Deepika Padukonen kanssa Comojärvellä Italiassa 14. marraskuuta 2018.


title: Punalakkiherttu

text: Punalakkiherttu ("Cisticola subruficapilla") on herttujen heimoon kuuluva varpuslintu.